text:
1Chauraga Italiaman aywachipäcamänanpag nä rimanacarärirga, pachrac soldäducuna mandagtam Pablotawan waquin wichrgashacunata “Gam aywachiy” nirun. Chay mandagpa jutin cara Juliom. Chay mandagpa lapan soldäduntinpa jutincuna cara ‘Augustopa’ nisham. 2Chauraga jegarärï Adramitio marcapita chrämusha büqui nä yargonanpag cayagmanmi. Chay büqui aywanan cara Asia ninganchru lapan marcacunaman yaycuypam. Nogacunawanmi aywara Aristarcos. Payga cara Macedoniachru Tesalónica marcapitam. 3Warantinga chrarärï Sidón ningan marcamanmi. Chaychrümi Julioga Pablopag ali shongo carga, cachrarirura cuyanacuynincunata ricapacamunanpag, jinaman imalachrüsi yanaparcärimunanpag. 4Nä Sidonpita yargorurga, Chipre tishgota dëjarärï ichognïcunachrümi. Chaynuypa aywapäcurä chay gochrachru alisca walyay naupäcunapita walyamuptinmi Chipre tishgo washapapäcamänanpag. 5Chaynuypam pasarärï Cilicia ningantas, nätan Panfilia ningantas mana shayular. Chaura chrarärirä Liciachru Mira marcamanmi. 6Chay Mira marcachrümi soldäducunapa mandagninga tarirun Alejandría marcapita chrämusha büquita Italiaman aywagta. Chauraga chaymanmi jegarärichiman Italiata aywapäcunäpag. 7Chay büquiwan aywapäcurä nä achca junagmi mana wayrala aywayta pasay atipayar. Chauraga maymay nacatacuytaragchri chrarärï Gnido marca chimpanman. Chauraga chaynuyla chay alisca walyay lutanman aywachipäcamaptinga, aywacurcä Creta tishgo muyuypam Salmonpa chimpancama. 8Chauraga maymay nacatacuytaragchri chrarärï chay Cretachru Buenos Puertos ninganman. Chay cara manam alä caruchrüchu Lasea ningan marcapitaga. 9Cesareapita yargapäcamungä nä unaymi cara, nätan gochrapa wayrala aywapäcunäpagga manatan alichu caratag. Chauraga chay malagäna junag fiesta pasaruptinga, Pablo cay niram chay büquichru aywagcunata: 10“Taytacuna, cay tamya wichanga Italia aywayga manapishchri alichu canga nogapa tantiaynïpitaga. Jinachru aywashaga manacagmansi ruracarungas canchri büquisi. Büquichru apayanganchisi, jinaman noganchis wanuruchwansi canchri”. 11Niyaptinmi chay soldäducuna mandagga mana cäsurachu Pablotaga. Antis cäsucuraga büquipa runantam, jinaman büqui aywachigtam. 12Chaura chay carcayangäga manam alichu cara büqui shayänanpag tamya wichan captin. Chauraga lapäcuna yupaymi jucla chaypita yargoyta munapäcurä, “Feniceman pagta chraruchwansi, chaychru tamya wichan cananchipag” nir. Cretachru Fenice ningan marcaga, alim cara büqui shayunanpag wacpitas caypitas walyaypita washapagniyog. 13Chaura ali nirag aywapäcunanpag guepäcunapita walyarimuptinga pinsiarärin aywayaytam. Chauraga büquipa banderan nirayagcunatam sharcarärichin. Jinarcurmi büqui aywachiyta galacayärin Creta tishgo lädulanpa. 14Chaypitam unaylanta tamyantin alisca juyu walyay walyaramun inti yargamunan lädupita. Chay walyaypa jutin cara ‘Euroclidón’ ninganmi. 15Chauraga jucläman aywachiytam galacayäriman. Mana nä imanaypas munapäcungäman aywachiyta atipapäcurnïga tacayärïmi, chay walyay munanganman aywachipäcamänanpag. 16Chauraga Clauda jutiyog ichic tishgola guepanman mana alä walyananman chrarärirga maymay sasataragchri büquiman chutarcarärimü salvacunapag cayag chay ichic bötilatas. 17Chaura nä chay ichic bötilata büqui manyanman jegarcarachimurga, wascacunata charircurmi yantata liyagnuysi chay jatun büquita mana tablacuna cachracänanpag watarärin. Chaura chay büqui aywachigcunaga agoysha gotucashaman büqui jaticänanta manchapäcurga, chay banderanuysi cayagtam limpu chutarparärin walyay aywachinganman aywachinanpag. 18Warantinga chaynuyla chay jatun gochrachru yacu lagyamuptin galayarärï apapäcungäta gochraman garpuytam büqui ancashyänanpag. 19Chaypita mas warantinga gochraman jitarparärïtan büquipa chaychru cayag imancunatas. 20Achca junagmi mana intitas ni goyllarcunatas ricapapäcurächu alisca alisca tamyaptin. ¡Manam nä cawayta pinsiapäcurächu ni yangalas! 21Chauraga achca junagmi nä mana micapäcurächu. Chaymi Pabloga chraupiman shayuyur cay nin: “Taytacuna, Cretachru noga ningäta cäsucarcämaptiquiga alim canman cara. Manachr caynuy cunchuchwanchu cara. Nätan manachr imacunatas gochraman jitarpuchwanchu cara. 22Antis cananga valorchacurcay büquilam manacagman ruracanga. Nätan noganchiga manam cay gochrachru mayganchis wanushunchu. 23Chay nircayangagtaga canan pagasmi Diospa angelnin willaraman. Nogaga Diospam cä, jinaman paytam serviyäsi. 24Chay angelga cay niramanmi: ‘Pablo, ama manchacaychu. Gamga Romachru Cesarmanga chränayran cayan. Gam raygom cay büquichru gamwan cayag runacunata, Diosga manam wanunanta munangachu maygantas’ niraman. 25Chauraga taytacuna, valorchacurcay. Nogaga Tayta Diosman yupachicuyämi. Nätan razonpam Dios ruranga, chay ángel nimangannuy”. 26Chauraga aywachisha cashun fiju juc tishgomanmi. 27Nä chrunca chruscuyog junag Adriático nipäcungan jatun gochrachru wacman cayman aywachisha carcayaptïmi, chay pagasga nä chraupi pagas cayaptin, büqui aywachig runacunaga tantiarärin nä gochra manyanman nachrgarcayanganta. 28Chauraga tantiapäcura yacutam imanuy junduchru carcayangätas. Jinarcurmi nä carcayänä quima chrunca sogtayog metruchru. Nä maslata aywarcurga yapaytan tantiapäcura imanuychru carcayangätas. Chauraga nä carcayä nä ishcay chrunca ganchrisniyog metruchrümi. 29Chauraga gagacunaman büqui tupananta mancharga, jitarparärin chruscu anclacunatam büqui guepanpa. Jinacarcärirga, aliscam munapäcura nä pacha waramunanta. 30Nätan büqui aywachigcunaga pinsiarärinag chay büquipita pacaypa aywacuytam. Chauraga jitarparärinag gochraman chay ichic bötilatam “Cay büquipa naupanman anclata cachrarpapäcushag” nignuyla. 31Nätan chay jinarcayagta ricapururmi Pabloga willarun soldäducunapa mandagninta soldäduncunatawan cay nir: “Paycuna aywacurcaptinga gamcunaga wanupäcunqui cay gochrachrümi.” 32Niptinmi soldäducunaga ichic bötila watarayag wascataga cuchurärin. Chauraga ichig bötilaga gochraman ishquircurmi aywacun. 33Nä pacha waranayämuptinga Pablo cay nin lapantam: “Nä ishcay semänam gamcuna carcayanqui mana micur, mana punur. 34Chaura cananga micapäcuy uchuclatas cay gochrapita yargapäcunaypag. Nätan manam maygaypasi umaypita juclay agchalaysi cay gochrachrüga quëdangachu”. 35Nircur Pabloga tantata charircurmi, Tayta Diosta lapanpa naupanchru “Gracias” nicurun. Jinarcurmi micuyta galayurun. 36Chauraga lapan runacunam chaychru cayagga Pablo micugta ricarärirga, micuyta galacayärin. 37Chay büquichru capäcurä lapäga ishcay pachrac, ganchris chrunca sogtayog runam. 38Nä pachran juntangancama micarärirga, trïgutam garpapäcura gochraman büqui ancashyänanpag. 39Nä pacha wararamuptinga, büqui aywachigcunaga manam musyapäcurachu mayman chrararcayangantas. Chaypitam ricaparärin gochra manyan pampata büqui shayunanpag juc callejonnuy gochra yaycushata. Chauraga ninacarärin büquita chayman imanaylapas ashuyärichinanpagmi. 40Chaypitam chay anclacuna watashata cuchurärirga gochrachru dëjarärin. Jinarcurmi büquita aywachig ichic guerulanta apshirärichin büquita aywachinanpag. Chaypitam naupachru banderanuysi cayagcunataga sharcarärichin. Jinaräriptin büquiga nä masmi ashuyara chay gochra manyan pampaman. 41Jinarcurmi büqui yaycurunag gochrata ishcayman raquignuysi cayag, achca agoysha gotucashaman. Chaychrümi büquiga pasay shumag jaticarun. Chay büquipa naupancagmi jaticarun agoyshaman mana pasay cuyugpag. Nätan büquipa guepancagmi, yacu lagyayaptilan cachracayta galayurun tablacuna. 42Chaura soldäducunaga Romachru carcelman aywarcayächingan runacunataga wanuchiytam munapäcura mana maygansi gueshpipäcunanpita. 43Nätan chay soldäducunapa mandagninga Pablo cawananta munarga, manam munarachu wanuchipäcunanta, antis nirun pampaman yargapäcunanpagmi, jinaman nadiay yachragcuna naupata nadiapäcunanpagmi, 44nätan waquincagcuna büquipa tablancunawan chay nadiagcunapa guepanta aywapäcunanpag. Chaynuypam lapalan yargarärimun gochra manyan pampaman.
Copyright
Learn More


c: text/html

text:
Liyun VIII
Liyun VIII, Liyun VIII huk pusaq ñiqin (latin simipi: Leo PP. VIII, Italya simipi: Leone VIII) sutiyuq runaqa (* ? paqarisqa Roma llaqtapi - † 1 ñiqin pawqar waray killapi 965 watapi wañusqa Roma llaqtapi) huk Tayta Papam karqan.
23 ñiqin inti raymi killapi 964 watapimanta 1 ñiqin pawqar waray killapi 965 watapikama Tayta Papam.
Qillqasqankuna[llamk'apuy | pukyuta llamk'apuy]
Encíclicas[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Liyun VIII.

robotstxt: allowed

filter: keep


text:
1Mamallau mama, wawantiquiman cartacallämü. Ima allish Tayta Diosninchi acracushcashunqui maquinçhu cawanayquipaj. Mayur irmänu car, waquin irmänucunawan-ima cartacamü. Paycunawan llapanï Tayta Diosninchipa shiminta çhasquicush caycar, jamcunatapis llapan shungüwan llaquij. 2Tayta Diosninchipa shimin shungunchiman çhayasha. Imaypis mana jungaycushunnachu. Chaymi llapaniquita llaquij. 3Tayta Diosninchipis, Wawan Washäcuj Jesúspis yanapayculläshunqui. Llaquipayculläshunqui. Allilla juyaycachilläshunqui. Chaynuy cawachimäshun shiminta wiyacunanchipäpis, llaquinacunanchipäpis. 4Waquin juturpashayqui irmänunchicuna tincuptï, willamaran: ‹‹Irmänunchicuna Tayta Diosninchipa shungun munashannuy llaquipänacurcaycan›› nir. Willamaptin, sumaj-sumaj cushicushcä. Chaynuy cawananchipaj Tayta Diosninchi shiminta musyachicur tantiyachimanchi. 5Mamallau mama, cananga mañacushayqui. Jucninchi-jucninchipis sumaj llaquipänacärishun. Cartacamushäçhu mana juc-niraj willapatachu willapaycämuj; manchäga unaypita-pacha Tayta Diosninchipa shiminta wiyashallanchita. 6Llaquipänacujcuna Tayta Diosninchipa shiminta llapanta çharcunman. Llaquipänacur cawananchipaj unaypita-pacha wiyashcanchi. 7Cay pachaçhu achcaj runa pantachicur purircaycan: ‹‹Jesús mana runachu caran. Mana Washäcujninchichu caran›› nir. Pantachicujcunawan Jesústa ticrapujcuna chayta riman. 8Pantachishunayquipita maygantapis ama çhasquipanquichu. Manchäga Jesúspa shiminta willapäcushanchisi yangallapaj canga. Çhasquipar-imarga, Tayta Diosninchi tarichimänanchi cashantapis mana çhasquishunpächu. 9Pipis Washäcuj Jesúspa shiminta mana wiyacur jucta çhasquipar, mana Tayta Diosninchipa maquinçhüchu cawan. Wiyacujcunam ichanga Tayta Diosninchipa maquinçhu, Wawan Jesúspa maquinçhu cawan. 10Pipis juc willapata willapäcuycar çhayapushuptiqui, ama jamachinquichu. Ama: ‹‹Wasi caycällan›› ninquipishchu. 11‹‹Wasi caycällan›› nir çhasquiparga, juyu rurashancunamanpis jaticaycanqui. 12Willapänajpaj achcaraj caycan. Ichanga isquirbiyllapa llapanta mana isquirbimümanchu. Manchäga watucuj shamurna, llapanta willapäshayqui. Tincur, cushish juturpäshunpaj. Pishiycashantapis llapanta willapäshayqui. 13Ñañayquipis Tayta Diosninchi acracushpan llapan wawantin wamayäshunqui. Chayllana.
Copyright
Learn More


text:
1Kayqa Jesucristoq rikuchiyninmi, chaytan Diosqa payman qorqan yaqaña sucedenan kaqkunata kamachinkunaman rikuchinanpaq. Chaymi Jesucristoqa angelninwan chaykunata kamachin Juanman willachirqan. 2Juanmi tukuy imaymana rikusqanta willakuspa Diospa siminta Jesucristoq willasqantawan willarqan. 3Kusisamiyoqmi kay libropi profetizasqa simikunata leeqqa, hinallataq leesqata uyariqkunapas, chaypi qelqasqakunata kasukuqkunapas, chaykunaq sucedenan tiempoqa sispaykamushanñan. 4Ñoqa Juanmi Asia provinciapi kaq qanchis iglesiaman qelqamuykichis: Diosmi Jesucristopiwan, Diospa tiyananpa ñawpaqenpi kashaq qanchis espiritukunapiwan saminchasunkichis thak-kaytapas qosunkichis. Diosmi ñawpapas karqan, kunanpas kashan, qhepamanpas kanqa. 5Jesucriston hunt'aq testigoqa, wañusqakunamanta phiwikaq kawsarimpuqpas, kay pacha reykunata kamachiqpas. Jesucriston munakuwaqninchis, huchanchiskunamanta yawarninwan kacharichiwaqninchis, 6hinaspa Dios Yayanpa qhapaqsuyunpi sacerdotekunata churawarqanchis payta servinanchispaq. Payman qhapaqchaypas atiypas wiñay-wiñaypaq kachun. Amén. 7Qhawariychis, phuyupin Cristo hamushan, llapa runan payta rikunqa, t'urpuspa k'iriqninkunapas rikunqan, hinaspan kay pacha lliw ayllukuna payta rikuspa waqaykunqaku. Arí, Amén. 8Tukuy-atiyniyoq Señor Diosmi nin: “Ñoqan kani Qallariypas Tukukuypas. Ñoqan kani ñawpa kaqpas, kunan kaqpas, qhepaman kaqpas”, nispa. 9Ñoqa wawqeykichis Juanmi Jesuswan hukllachasqa kaspa Diospa qhapaqsuyunta suyakuq-masiykichis kani, qankunawan kuskataq ñak'ariykunatapas pacienciawan muchushani. Patmos islapin preso kasharqani, Diospa siminta Jesucristomantawan willakusqayrayku. 10Hinan Señorpa p'unchayninpi Santo Espirituq atiyninpi kashaspay qhepaypi huk kunkata uyarirqani, kunkayoqta rimashaqta, cornetaq waqayninta hina. 11Chay kunkan niwarqan: Qelqa k'uyupin qelqanki rikusqaykita, hinaspa Asia provinciapi kaq qanchis iglesiaman apachinki: Efesoman, Esmirnaman, Pergamoman, Tiatiraman, Sardisman, Filadelfiaman, Laodiceamanwan, nispa. 12Hinan rimaykamuwaqniyta rikunaypaq qhepayta qhawarikuspa rikurqani qanchis qori candelerota, 13chay candelerokuna chawpipitaq Runaq Churinman rikch'akuqta rikurqani, qoysu p'achawan p'achasqata, qhasqon cheqaspi qori cinturonwan chumpiykusqata. 14Chukchantaq kasqa yuraq millma hina, rit'i hina yuraqllaña, ñawinkunapas rawrashaq nina hina kasqa. 15Chakinkunapas hornopi ch'uyayachisqa k'anchashaq bronceman rikch'akuqmi kasqa, kunkanpas askha unuq phaqchasqanmanmi rikch'akusqa. 16Paña makinpitaq qanchis qoyllurkunata hap'ishasqa, siminmantataq iskay ladon filoyoq espada lloqsimushasqa, uyantaq allinta k'anchashaq inti hina kasqa. 17Hinan ñoqaqa payta rikuspa wañusqa hina ñawpaqenpi wikch'ukurqani. Chaymi payqa paña makinwan llamiykuwaspa niwarqan: Ama mancharikuychu, Ñoqan kani ñawpa kaqpas qhepa kaqpas. 18Ñoqaqa Kawsaqmi kani, wañusqan karqani, kunantaq ichaqa wiñay-wiñaypaq kawsani. Ñoqan hap'ishani wañuypa llaventapas Ukhu-pachaq llaventapas. 19Chay hinaqa, rikusqaykikunatan qelqanki: kunan kaqkunata, imakunachus qhepaman kanantawan. 20Paña makiypi qanchis qoyllurkunata, qanchis qori candelerotawan rikusqaykiqa kaymi: Chay qanchis qoyllurkunata rikusqaykiqa qanchis iglesiaq angelninkunan, qanchis candelerota rikusqaykipas qanchis iglesian, nispa.
Copyright
Learn More


text:
Igor Ivanov
Igor Sergeyevich Ivanov sutiyuq runaqa (* 23 ñiqin tarpuy killapi 1945 watapi paqarisqa Moskwa llaqtapi - ) huk Rusya mama llaqtami pulitiku runam.
1998 watamanta 2004 watakamapacha Rusiyap hawa ministrunmi, (MиHиcTpы иHocTpaHHыx дeл Poccии) kachkan.
Qillqasqankuna[llamk'apuy | pukyuta llamk'apuy]
Hawa t'intikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Igor Ivanov.
- Web Oficial del Ministerio de Asuntos Exteriores (inlish simipi)


text:
20Chaymantami chay manchaypaq munstrutaqa, prisuranllapa chay llullakur yach'achikur puriq chaywan pullata. Chaqa chay llullakur yach'achikuqqami kusa ukman milagrukunata rurasha karan runakuna rikar chay munstrupina kriyinanllapapaq. Chaynu chay milagrukunata rurarmi, chay llullakur yach'achikuqqa, ukkunata llullachitin chay munstrupa markanta ch'urakur, ashwan chay imagenninmatapis aduraranllapa. Chaymi chay munstruta, chaynulla chay llullakur yach'achikuqtapis, kawsaqllata itakuranllapa chay quch'api asufriwan nina kusalata ratakuqmanna.
FREE!
One App.
1218 Languages.


text:
T'utura munisipyu (Quchapampa)
T'utura munisipyu (kastilla simipi: Municipio Totora) nisqaqa Buliwya mama llaqtapi huk munisipyum, T'utura pruwinsyapi, Quchapampa suyupi. Uma llaqtanqa T'utura llaqtam (1.597 llaqtayuq, 2001 watapi).
Yuyarina
Allpa saywachi[llamk'apuy | pukyuta llamk'apuy]
Kantunkuna[llamk'apuy | pukyuta llamk'apuy]
Tawa kantunmi kan.
Runakuna[llamk'apuy | pukyuta llamk'apuy]
Munisipyupiqa aswanta Qhichwa runakunam tiyanku.
Pukyu: obd.descentralizacion.gov.bo
Simikuna[llamk'apuy | pukyuta llamk'apuy]
Tutura munisipyupiqa qhichwa, kastilla, aymara simikunatam lliwmanta astawan rimanku. [1]
Munisipyupi paqarisqa[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
- ↑ obd.descentralizacion.gov.bo / Observatorio Bolivia Democrático (kastilla simi)


text:
1Atenas llaqtamanta Pablo lloqsispanmi pasarqa Corinto llaqtaman. 2Chaypim tuparqa Aquila sutiyoq judio runawan, paymi Ponto law llaqtayoq karqa. Paymi warmin Priscilawan chayraq Italia lawmanta chayaramurqaku, Rey Claudio: “Llapa judio runakuna Roma llaqtamanta lloqsichunku” nispa kamachikuptin. Pablom paykuna watukuq rirqa. 3Aquila hina karpakuna ruraypi llamkaq kaspanmi paykunawanña llamkananpaq quedarqa. 4Sapa samana punchawmi judiokunapa huñunakunanku wasiman riq, hinaspanmi yachachiq judio runakunatawan mana judio runakunata Jesucristoman iñichiyta munaspan. 5Silaswan Timoteo Macedoniamanta chayaramuptinkum Pabloqa mana samaykuspa Diospa palabranmanta willakurqa, judiokunatam yachachirqa Jesusqa suyasqanku Cristopuni kasqanta. 6Ichaqa chay judiokunam Pablopa contranpi churakuruspanku imaymanata nirqaku, hinaptinmi Pablo pachanta chaspispan nirqa: —Wiñaypaq wañuyman wichispaqa qamkunañam huchayoq kankichik, manam ñoqachu. Kunanmantaqa mana judio runakunamanñam willakuq risaq —nispa. 7Chay judiokunapa huñunakunan wasimanta lloqsiruspanmi pasakurqa Ticio Justo sutiyoq runapa wasinman. Payqa karqa Diosta adoraq runam. Paypa wasinqa kachkarqa chay huñunakunankupa hichpallanpim. 8Crispo sutiyoq runapas wasinpi llapallan kaqkunapiwanmi Jesucristoman iñikurqaku. Payqa karqa judiokunapa huñunakunan wasipi kamachikuqmi. Corinto llaqtapi wakin yachaqkunapas Pablota uyarispankum iñikuspa bautizakurqaku. 9Huk tutam Pablo puñuchkaptin Señor rikuriykuspan nirqa: —Ama manchakuspayá willakuy ama upallaykuspa. 10Ñoqam qanwan kachkani, manam pipas imanasunkichu. Ama upallaspayá ñoqamanta willakuy, kay llaqtapiqa achkallañam kachkan akllasqaykuna —nispa. 11Chaymi Pablo chay Corinto llaqtapi yacharqa wata parten paykunaman Diospa palabranta yachachispan. 12Grecia lawpi prefecto Galion kachkaptinmi judiokuna huñunakururqaku Pablopa contranpi, juzgadoman Pablota aparuspankum 13nirqaku: —Kay runam llapa runakunata creechichkan leyninchikpa contranpiña Diosta adoranankupaq —nispa. 14Pablo rimarinanpaqña kachkaptinmi Galion judiokunata nirqa: —Judiokuna, sichum kay queja kanman imapas mana allin ruraymanta otaq pipa contranpi sayariymantapas hinaptinqa mana piñakuspaychá uyarikichikman. 15Aswanqa rimasqallaykichikmanta, sutikunamanta hinaspa leynikichikkunallamanta quejaykichik kaptinqa, qamkunayá imaynatapas allichakuychik, chaykuna juzgaytaqa manam munanichu —nispa. 16Hinaspanmi juzgadonmanta judiokunata hawaman qarqorachirqa. 17Chaypi llapa runakunam huñunakuyninkupi kamachikuq judio Sostenesta hapiruspanku maqaparurqaku hina gobernadorpa ñawpaqninpi. Gobernador Galiontaqa manam imapas qokurqachu. 18Corinto llaqtapi Pablo unaruspanmi llapa iñiqkunamanta despedikuspa pasarqa lamar qochapa patanpi Cencrea llaqtaman. Chaypim lliw chukchanta rutururqa Diosman promesa rurasqanta cumplinanpaq. Chaymantam Priscilawan hinaspa Aquilawan kuska buquepi pasarqaku Siria lawman. 19Efeso llaqtaman chayaruptinkum Aquilatawan Priscilata chaypi saqerurqa, sapallanñam pasarqa judiokunapa huñunakunan wasiman hinaspam chaypi paykunawan parlarqaku. 20Chaymi paykuna Pablota ruegarqaku chaypi unay tardananpaq ichaqa paymi mana munaspan 21paykunamanta despedikurqa: —Dios munaptinqa huktawanmi kutimusaq watukuqnikichik —nispa. Buqueman seqaruspanmi Efeso llaqtamanta pasakurqa. 22Cesarea llaqtaman Pablo chayaruspanmi iñiqkunapa huñunakunankuman rirqa paykunata saludaykunanpaq hinaspanmi pasarqa Antioquia llaqtaman. 23Chaypi tardarispanmi huktawan pasarqa Galacia lawkunapipas hinaspa Frigia lawkunapipas llapa iñiqkunata kallpanchastin. 24Chay punchawkunapim Efeso llaqtaman chayarurqa Alejandria llaqtayoq Apolos sutiyoq judio. Payqa karqa Diospa palabran allin yachaqmi hinaspa allin willakuqmi. 25Señormanta yachachisqa kachkaspapas bautizaq Juanpa yachachisqan bautismollamantam yachaq hinaspam kusikuyllawanña Jesusmanta haykam yachasqanta willakuq. 26Paymi judiokunapa huñunakunan wasikunapi confianzawan rimayta qallaykurqa. Chayta Priscilawan Aquila uyariruspankum wasinkuman pusarqaku hinaspam Jesuswan Diospa rurasqanmanta aswan allintaraq yachachirqaku. 27Grecia lawman Apolos pasayta munaptinmi chay Efeso llaqtapi wawqe-panikuna kallpanchaspa Greciapi kaq iñiqkunaman qellqarqaku chaynapi Apolos chayaptin allinllata chaskinankupaq. Chay llaqtaman Apolos chayaruspanmi llumpayta yanaparqa Diospa favorecesqan iñiqkunata. 28Atiyllawanña llapa runakunapa qayllanpi rimaspanmi judiokunata pantaypi kasqankuta qawachiq. Bibliapi qawachispantaqmi convencechirqa Jesusqa suyasqanku Cristo kasqanta.
Copyright
Learn More


text:
1Chaymantataq Davidqa llapan huñuykusqa runakunata nirqan: –Diosqa churiy Salomonllatan akllakurqan. Payqa warmallaraqmi, manan yuyaykukuytapas yachanraqchu. Llank'ananqa ancha hatunmi, manan wasitaqa runakunapaqchu sayarichinqa, aswanpas Señor Diospaqmi. 2Chaymi tukuyta atisqayman hina askhata huñurqani Diosniypa wasinta sayarichinanpaq: qorita, qolqeta, bronceta, fierrota, kurkutawan, sapanka chaykunawan tukuy necesitasqanta ruwananpaq. Huñullarqanitaq yanayoq-yuraq umiñata, ch'olqochina umiñakunata, color-color rumikunata, tukuy t'aqa umiñakunata, yuraq qespi rumikunatapas askhatapuni. 3Tukuy chay huñusqaykunamanmi yapaykullanitaq Diosniypa wasinta munakusqayrayku. Ñoqaq kaqniykunamantan qorita qolqetawan qoni: 4pachak waranqa kilo ch'uyay-ch'uya qorita, iskay pachak kinsa chunka waranqa kilo ch'uya qolqeta, yupaychana wasi perqakunata qatanapaq, 5qori serviciokunapaq, qolqe serviciokunapaq, artesanokunaq tukuy imaymana ruwanankupaqwan. Chay hinaqa, ¿mayqenniykichistaq mana mich'akuspa tukuy sonqo Señor Diospaq qoyta munankichis? nispa. 6Hinan ayllu umallikuna, waranqa soldadoq umallinkuna, pachak soldadoq umallinkuna, ayllu oficialkuna, reypa kaqninkunapi kamachikuqkunapas tukuy sonqo ofrendankuta aparqanku 7Señor Diospa wasinta sayarichinapaq: pachak soqta chunka phisqayoq waranqa kilo qorita, chunka waranqa qorimanta qolqeta, kinsa pachak kinsa chunka waranqa kilo qolqeta, soqta pachak waranqa kilo bronceta, kinsa waranqaq waranqan kinsa pachak waranqa kilo fierrotawan. 8Umiñayoq llapan runakunapas umiñankuta qorqanku Señor Diospa wasinpi qhapaq kaykunapaq. Chaykunatan waqaycharqan Gersonpa miraynin Jehiel. 9Chaymi llapa llaqta anchata kusikurqanku tukuy sonqo ofrendankuta Señor Diospaq qosqankumanta. Hinallataq rey Davidpas anchatapuni kusikurqan. 10Chaymantataq Davidqa llapa huñuykusqa runakunaq qayllanpi Señor Diosta hatunchaspa nirqan: –Israel ñawpa taytaykuq Diosnin Señor, wiñay-wiñaykama yupaychasqan kanki. 11Qanqa, Señor Diosníy, hatunmi atiyniyoqmi kanki, qanqa manchanataq qhapaqtaq lliphlli-kayniyoqtaq kanki. Qanpan hanaq pachapi kay pachapi tukuy kaqkunapas. Qanmi, Señor Diosníy, munaychakunki, qanmi hatunchasqa Qollanaqa kanki. 12Qanmantan qhapaq-kaypas atiypas hamun, llapallantan qanqa kamachinki. Qanpan kallpapas atiypas, llapallanta hatunchanaykipaqpas kallpachanaykipaqpas. 13Chay hinaqa, Diosniyku, graciastan qoykiku, qhapaq qollanan sutiykitataq yupaychaykiku. 14¿Imataq ñoqari kani? ¿Imataq llaqtaypas, mana mich'akuspa qonaykupaq? Tukuymi qanpa, qanmanta chaskisqallaykutan qoykiku. 15Ñoqaykuqa wak llaqtayoq qorpachakuq runa hinallan ñawpaqeykipi kayku, imaynan llapan ñawpa taytaykupas karqan hina. Kay pachapi kawsayniykupas llanthu hinallan chinkaripun, manan unaytachu takyan. 16¡Ay! Diosniyku Señor Dios, ch'uya sutiykipaq wasita sayarichinaykupaq huñusqayku kay llapan ofrendakunataqa qanmi qowarqankiku, qanpa kaqniykitaq llapanpas. 17Yachanin, Diosníy, sonqokuna t'aqwiq kasqaykita, chaninkaqta munasqaykitapas, chaymi kay llapan ofrendakunata apamuyki tukuy sonqo, chanin-kay sonqoywan. Kusikunitaqmi kaypi huñuykusqa llaqtaykiwanpas, tukuy sonqo ofrendankuta qosqasuykita rikuspa. 18Abraham, Isaac, Jacob ñawpa taytaykuq Diosnin Señor Diosniyku, kay llaqtaykiq sumaq sonqonta yuyaykukuynintapas kaqllata wiñaypaq waqaychay, qanta kasukuq sonqotataq qoy, 19Salomón churiymanpas qoykapuway qan kasukuq sonqota, kamachikuyniykikunata, chaninchayniykikunata, unanchayniykikunatapas hunt'ashanallanpaq, tukuyta llank'aspantaq wasita sayarichipunasuykipaq, chaypaqmi ñoqa wakichiniña, nispa. 20Chaymantataq Davidqa llapa huñuykusqa runakunata nirqan: –¡Yupaychaychis Diosninchis Señor Diosta! nispa. Hinan llapa huñusqa runakunaqa ñawpa taytankuq Diosnin Señor Diosta yupaycharqanku, hinaspa paypa ñawpaqenpi reypa qayllanpi qonqor-chaki k'umuykukurqanku. 21Qhepantin p'unchaytaq Señor Diosman sacrificiokunata haywarqanku, ruphachina sacrificiokunatapas ruphachirqanku waranqa torillota, waranqa borregota, waranqa anejotawan, sapankata hich'aykunapaq vino ofrendantintakama. Haywallarqankutaq askha sacrificiota llapan Israel runakunamanta. 22Chay p'unchaymi ancha kusisqa Señor Diospa ñawpaqenpi mikhurqanku ukyarqanku, hinaspa iskaykaq kutipi Davidpa churin Salomonta rey kasqanta sut'incharqanku, Señor Diospa qayllanpi uma kananpaq aceitewan hawispanku. Sadoctataq sacerdotepaq aceitewan hawirqanku. 23Hinan Salomonqa Señor Diospa kamachikuy tiyananpi rey tiyaykurqan, taytan Davidpa rantinpi. Salomonpaqqa tukuymi allinkama karqan, llapan Israel runakunapas paytaqa kasurqanmi. 24Hinataq llapan oficialkuna, allin qharikuna, rey Davidpa churinkuna ima rey Salomonta kasukunankupaq prometekurqanku. 25Señor Diostaq anchata Salomonta hatuncharqan, chaytan llapan Israel runakunaqa yacharqanku. Suyu kamachisqanpitaq hatun atiyta qorqan, chaymi Israel suyupi ñawpaqta mana pay hina reyqa karqanchu. 26Isaipa churin Davidqa llapan Israel suyupin kamachikurqan 27tawa chunka watata. Hebronmantan qanchis watata kamachikurqan, Jerusalenmantataq kinsa chunka kinsayoq watata. 28Payqa sinchi yuyaqñan wañukapurqan, qhapaq-kayninpipas yachayninpipas ch'isiyasqa runaña. 29Rey Davidpa ruwasqankunaqa qallariymanta p'uchukaykama qelqasqan kashan profeta Samuelpa Willakuynin Qelqapi, profeta Natanpa Willakuynin Qelqapi, profeta Gadpa Willakuynin Qelqapiwan. 30Llapan kamachikusqankunamanta, atiyninmanta, hinallataq Israel suyupi, llapan wak suyukunapipas imaymana payta qatisqanmantawan qelqasqallataqmi kashan.
Copyright
Learn More


text:
1Chaypïtam Sion nishan ulućhu Uwishcäta śhäcuyäta licälú. Paywanmi capäcuñä paćhac tawa ćhunca tawayu walanga (144,000) ulcunćhü-cama Uwishcäpawan Tayta Diospa śhutin isquirbïsha cäcunapis. 2Chayćhümi uyalïlú janay pachäpi ayalpämüta, jatun mayup lüyaynintanuy, räyup bululunyaynintanuy, arpa tucäcunap tucaynintanuy. 3Paycunam chay täcunanćhu puydï täcücäpa, tawa cawsäcunäpa, mandä yaśhacunäpa puntanćhu muśhü taquicunacta taquipäcuñä. Chay muśhü taquicta manam pipis taquiyta atipäñächu, sinu'a cay pachäpi paćhac tawa ćhunca tawayu walanga (144,000) salbaśha nunacunällamari yaćhapäcuñä. 4Paycuna manamá uchuyllapis walmiwan juchaculcäñächu. Aśhwanpa maytapis Uwishcäwanmi liyalcäñä. Lluy nunacunapïta puntannin libraycuśha capäcuñä Diospäwan Uwishcäpä wamäta uycuśha cananpämari. 5Shimincunaćhüpis manam ima casquillapis talicuñächu; imallactapis mana niycunam capäcuñä. 6Chaypïtam licälú juc anjil janay pachäpa ćhawpinćhu päliyäta. Paymi wiñay simpri allin willacuyta apañä jinantin pachäćhu llapa malcacunaman, nasyuncunaman, llapa caśhtacunaman, imaymana limayćhu limä nunacunaman willaycamunanpä. 7Ayaycaćhaypanümi cay niñä: “Tayta Diosta manchacuywan uyalicul altuman julaycäliy. Cäraycunan muyunca ćhämunñamari. Alawapäcuy janay pachäta, cay pachäta, lamarcäta, lluy yacucunätapis camäcäta” nil. 8Chaypïta ishcay cä anjilñatacmi nimuñä: “¡Jatun munayniyu Babilonia malca - sumä shincaśhannuy mansibacuynincunaćhu juchacachïca - cućhpälunmi, cućhpälunmi!” nil. 9Jinaman quimsa cä anjilpis ayaycaćhaypanümi nimun: “Mayanpis cay chucarüta ütac liträtunta alawäcá, ulcunćhu ütac maquinćhu unanchachicücá Diospa ćhacćhä bïnu-yupay mana mirmaycuśha sumä-sumä ćhacćhä piñacuynintam lluy upyalpapäcun'a. Chay chuya anjilcunäpa Uwishcäpa puntanćhümari ñacapäcun'a asufriwan nina lupäcäćhu. 11Ñatac chay ñacaypa untaynin wiña-wiñaypämi ishpimun'a. Chay chucarütawan liträtunta alawäcunäpá manam tutay-muyunpis jamaycuy can'achu, nïtac chay unanchacuyninta ćhulachicücunäpäpis” nil. 12Chayurá chalapacücuna, Diospa camachicuyninta cäsucücuna, Jesusninchicćhu masïsu cäcuna ¡ñacaycunäćhu tacyaycapäcunayquimá! 13Chaypïtam uyalïlú janay pachäpi apalcaćhaypanuy cay nimüta: “Cayta isquirbiy: ‘Caypi puntaman Jesusninchicman chalapacul wañucücunacá ¡maynu cushisham capäcun'a!’ ” nil. Niptinmi Chuya Ispiritupis “Aw, paycuna chay lulaynincunapïta jamaculcan'añam; lulaśhancunäpis yalpaśhañam caycun'a” nin. 14Chaypïtam licälú Rasun Nunap chulincä-yupay yulä-yulä pucutaypa jananćhu täcuyäta. Paymi umanćhu apañä ürupi curunacta. Maquinćhüñatacmi uywañä sumä fïluchäśha cüśhacta. 15Chaypïtam Diospa chuya wasinpi juc anjil yalämuñä. Paymi sumä ayaycaćhaypanuy pucutaycäpa janäninćhu täcücäta nin: “Lutuna timpu ñam ćhämunña; cay pachäćhu cusichaca ñam pu'uśhaña cayan. Cüśhayquiwan canan-pacha lutućhacuyña” nil. 16Niptinmi pucutaypa janäninćhu täcüca cüśhanwan cay pachäta pasäluptin juntüśha licalïñä. 17Chaypïtam janay pachäćhu Diospa chuya wasinpïta juc anjilpis yalämun fïluchäśha cüśhacta aptïsha. 18Chaynütacmi uycunan pataccäpïta yalämun juc anjilpis, ninawan cañaycunanpä pudirniyu. Paymi chay cüśha aptiläcäta ayaycaćhaypanuy niñä: “Canan-pacha cüśhayquiwan cay pachäćhu nunacunäta übacta-yupay cusichay; ñam pu'uśhaña cayalcan” nil. 19Niptinmi cay pachäćhu nunacunäta anjilca cüśhanwan lutüñä; jinalculmi malcapïta calućhu übacta jalunancäman, Diospa jatun piñacuyninman jitaycüñä. 20Chayćhu jalupäcuptinmi mayunuy yawar yalämul cawallucunap jaquiman-cama ćhäñäpis, quimsa paćhac (300) kilumitrucamam unyäñäpis.
Copyright
Learn More


text:
1Kananqami willashaykillapa chay yanqa dyus nishanllapakunaman mikuyta ch'urashanllapapaq. Wakinqami ninllapa: Chay mikuykunataqami, mikunapaq kusala allin ima nir. Chaynu yach'arqami, imanupiqa kusana kani ima ninkillapa. Ashwanmi chaynu yarpunaykillapamantaqa, chay ukninchikkunata llakipar masta kriyinanpaq yanapanchik chay, kusala shumaqqa. 2Piru imanupi ukqa kusalata alabakananrayku ninman: Kusala yach'ayniyjunmi kani nir. Chaynu payllamanta alabakarqami, Dyus munashankunataqa manaraq riqsiyanchu. 3Piru mayqanpis chiqapta Dyusta munatinqami, Dyusqa paytapis wamranpaqna riqsinqa. 4Piru chay yanqa dyus nishanllapakunapaq mikuykunata ch'urashanllapata mikushamapismi, mana imanachimayninchikllapata puytinchu. Chaqa allita yach'ashanchikllapanu, chay dyus nishanllapakunaqa, manami chiqap Dyuschu nir. Piru chiqap Dyusqami ukla, paymi Taytanchik Dyus. 5Chaqa wakinkunaqami ninllapa, unaq syilupi, chaynulla kay pachapishi kan achka dyuskuna, chaynulla kusala achka paykunata mantar rikaqkunapis nir. 6Piru nuqanchikkunapaqmi kan uk Dyusla. Paymi tukuypa Taytanchikllapa. Payraykumi imapis kan. Chaynu katinmi nuqanchikkunapis payrayku kawsanchikllapa. Chaynulla uklami Amitunchik Jesucristupis. Payraykumi tukuy imapis rurakaran. Chaynulla payraykumi nuqanchikkunapis kawsanchikllapa. 7Piru tukuyqami manaraq kaytaqa allita yach'anllaparaqchu. Chaymi wakin kriyiq masinchikkuna manaraq allita intrakaqkuna katin, kriyishanqa litalla yupay. Chaynu kashanraykumi, chay yanqa dyus nishanllapakunaman chay mikuykunata ch'urashanllapata mikurqa uchakusha yupay yarpunllapa. 8Piru manami Taytanchik Dyusqa mikushanchikraykuchu, shumaqpaqqa rikamashun. Chaymi chay yanqa dyus nishanllapakunapaq mikuykunata mikur, chaynulla mana mikurmapismi, paypaqqa chaylla kanchikllapa. 9Nishushayllapanu: Qamkuna allita kriyiqkunami yach'ankillapa tukuy mikuyta mikunapaq allin nir. Piru chaynu yach'armapismi kuytakankillapa chay wakin litalla yupay mana allita kriyiq ukninchikkunamanta. Chaqa paykunaqami kriyinllapa chay yanqa dyus nishanllapakunaman mikuyta ch'urashanllapataqashi mana mikunapaq allinchu nir. 10Chaqa qam tukuy mikuy allin nir yach'ar, chay yanqa dyus nishanllapakunaman mikuyta ch'urashanllapata sunsunulla paykunapa naypanpi mikuyatki rikashurllapaqa, paykunapis munar mikurqa uchakunmanllapa. 11Chaynuqami qam uchakuchiyanki chay kriyiq masikitaqa chay kriyishanmanta chiqanchakananpaq. ¬°Amami uchakuchinkichu! Chaqa Jesucristuqami paytapis washananpaq wanuran. 12Chaymi chay manaraq allita kriyiq masiki, chaykunataqa mana ruranaypaq allinchu niyarmapis qamta rikashushanrayku uchakuyan. Chaymi qamrayku uchakushanrayku, Jesucristupa naypanpiqa qamqa kusala uchayjunna kayanki kanqa. 13Chaymi nishaykillapa: Chay manaraq allita kriyiq masiy, mana mikuyashan mikuyta naypanpi mikur uchakuchiyayman. Chaynu mikur uchakuchiyani nir yach'arqami, mananari allinchu kanqa qashan naypanpi aychata mikur uchakuchinaypaqqa.
Copyright
Learn More


text:
1Israel suyuq wichay lado qorpanmi lamar-qochamanta qallarispa, Hetlón llaqtanta Hamat Q'asanta pasaspa Hazar-enán llaqtakama chayanqa, Damasco llaqtaq hallp'anwan Hamat llaqtaq hallp'anwanqa aswan wichayniqpiraqmi kashan. Dan aylluq hallp'anpa qorpanmi chay wichay qorpamanta kanqa. Inti haykuy lado qorpantaq lamar-qocha kanqa, inti lloqsimuy lado qorpantaq suyuq qorpanmanta kanqa. 2Aser aylluq hallp'anmi Dan aylluq hallp'anpa uranpi kanqa, inti haykuy lado qorpantaq lamar-qocha kanqa, inti lloqsimuy lado qorpantaq suyuq qorpanmanta kanqa. 3Neftalí aylluq hallp'anmi Aser aylluq hallp'anpa uranpi kanqa. Inti haykuy lado qorpantaq lamar-qocha kanqa, inti lloqsimuy lado qorpantaq suyuq qorpanmanta kanqa. 4Manasés aylluq hallp'anmi Neftalí aylluq hallp'anpa uranpi kanqa. Inti haykuy lado qorpantaq lamar-qocha kanqa, inti lloqsimuy lado qorpantaq suyuq qorpanmanta kanqa. 5Neftalí aylluq hallp'anmi Manasés aylluq hallp'anpa uranpi kanqa. Inti haykuy qorpantaq lamar-qocha kanqa, inti lloqsimuy lado qorpantaq suyuq qorpanmanta kanqa. 6Rubén aylluq hallp'anmi Efraín aylluq hallp'anpa uranpi kanqa, inti haykuy lado qorpantaq lamar-qocha kanqa, inti lloqsimuy lado qorpantaq suyuq qorpanmanta kanqa. 7Judá aylluq hallp'anmi Efraín aylluq hallp'anpa uranpi kanqa, inti haykuy lado qorpantaq lamar-qocha kanqa, inti lloqsimuy lado qorpantaq suyuq qorpanmanta kanqa. 8Judá aylluq hallp'anpa uranpin Señor Diospaq t'aqasqaykichis hallp'aqa kanqa, inti lloqsimuy ladomanta inti haykuy ladokama chunka iskayniyoq kuskannin kilómetro, wichay ladomanta uray ladokamataq chunka iskayniyoq kuskannin kilometrollataq. Chay chawpipitaqmi Dios yupaychana wasi kanqa. 9Chay hallp'a chawpipin Señor Diosman qosqaykichis hallp'aqa kanqa, wask'anman chunka iskayniyoq kuskannin kilómetro hina, anchonmantaq chunka kilómetro hina. 10Chay hallp'apin sacerdotekunaq ch'uya hallp'an kanqa, wask'anman chunka iskayniyoq kuskannin kilómetro, anchonmantaq phisqa kilómetro. Chaypa chawpinpitaqmi Dios yupaychana wasi kanqa. 11Chay hallp'ataqmi kanqa Señor Diospaq t'aqasqa Sadocpa miraynin sacerdotekunapaq. Israel runakunaña Leví ayllu wakin runakunapiwan ñoqa Señor Diosta wasanchawaspa mana allinta ruwashaqtinkupas paykunaqa iman kaqllapunin servishawarqanku. 12Chayraykun ch'uya hallp'amanta huk regalota hina hallp'ata chaskinqaku, ancha ch'uya hallp'ata. Qorpantaqmi kanqa Leví runakunaq qorpanwan. 13Sacerdotekunaq hallp'anwan kuskan Leví ayllu runakunaq hallp'anpas kanqa, wask'anmanmi chunka iskayniyoq kuskannin kilómetro kanqa, anchonmantaq phisqa kilómetro. 14Chaymi kanqa suyuntinmanta aswan allin hallp'a, manataqmi pipas atinqachu vendeyta, qonakuyta, hukman qoytapas, Señor Diospaq t'aqasqa kasqanrayku. 15Señor Diospaq t'aqasqaykichis hallp'amanta puchuqninpa wask'anmi chunka iskayniyoq kuskannin kilómetro kanqa, anchontaq iskay kilómetro phasmiyoq kanqa. Chay cheqasqa manan Diospaqchu, aswanpas runakunapaqmi. Chaypin tiyanqaku, chakratapas llank'anqaku, chawpinpitaqmi llaqtaqa kanqa. 16Chay llaqtaq sapanka ladonqa iskay waranqa iskay pachak phisqa chunka hina metroyoqmi kanqa. 17Llaqta muyuriqpitaqmi q'achukuna kanqa, chaytaqmi yaqa pachak iskay chunka phisqayoq metro hina muyuriqninta muyurinqa. 18Ch'uya hallp'aq uran llaqtaq sapanka ladonpin llank'anapaq hallp'a kanqa. Llaqtaq inti haykuy ladonpi hallp'an wask'anman phisqa kilómetro kanqa, kaqllataq inti lloqsimuy ladonpas. Chay hallp'apiqa tarpunqakun, rurusqantaq llaqtapi llank'aqkunapaq kanqa. 19Llaqtapi llank'aq runaqa may ayllumantaña kaspapas chay hallp'apiqa tarpukullanqan. 20Chhaynaqa, Señor Diospaq t'aqasqaykichis llapan hallp'aqqa tawantin ladonpas sayaypuran kanqa, chunka iskayniyoq kuskannin kilómetro hina. 21Señor Diospaq t'aqasqaykichis hallp'apin kanqa Dios yupaychana wasi, Leví ayllu runakunaq hallp'an, sacerdotekunaq hallp'an, llaqtapas. Chay hallp'akunaq sapanka ladonpitaq kamachikuqpa hallp'ankuna kanqa, inti haykuy ladonmi lamar-qochakama, inti lloqsimuy ladontaq suyuq qorpankama. Wichay lado qorpankutaq Judá aylluq qorpanwan kanqa, uray lado qorpanñataq Benjamín aylluq qorpanwan kanqa. 23Wakin ayllukunaq hallp'anmi kanqa: Benjamín aylluq hallp'anmi Señor Diospaq t'aqasqaykichis hallp'aq uranpi kanqa, inti haykuy qorpantaq lamar-qocha kanqa, inti lloqsimuy lado qorpantaq suyuq qorpanmanta kanqa. 24Simeón aylluq hallp'anmi Benjamín aylluq hallp'anpa uranpi kanqa, inti haykuy lado qorpantaq lamar-qocha kanqa, inti lloqsimuy lado qorpantaq suyuq qorpanmanta kanqa. 25Isacar aylluq hallp'anmi Simeón aylluq hallp'anpa uranpi kanqa, inti haykuy lado qorpantaq lamar-qocha kanqa, inti lloqsimuy lado qorpantaq suyuq qorpanmanta kanqa. 26Zabulón aylluq hallp'anmi Isacar aylluq hallp'anpa uranpi kanqa, inti haykuy lado qorpantaq lamar-qocha kanqa, inti lloqsimuy lado qorpantaq suyuq qorpanmanta kanqa. 27Gad aylluq hallp'anmi Zabulón aylluq hallp'anpa uranpi kanqa, inti haykuy lado qorpantaq lamar-qocha kanqa, inti lloqsimuy lado qorpantaq suyuq qorpanmanta kanqa. 28Gad aylluq hallp'anpa uray qorpanmi suyuq qorpan kanqa. Tamar llaqtamanta rispa pasanqa Meriba-Cades pukyu-pukyunta Egipto qorpanta lamar-qochaman chayanankama. 29Chay hinatan suyuta rakinkichis Israel ayllukunaman, chaymi ayllukunaq hallp'anqa kanqa. Ñoqa Apu Señor Diosmi chayta nini, nispa. 30Kay hinan llaqtaq punkunkuna kanqa: Llaqtaq wichay ladontaqmi iskay waranqa iskay pachak phisqa chunka metro. 31Llaqtaq sapanka punkukunataqmi Israelpi huk aylluq sutinwan sutichasqa kanqa. Wichay lado kinsa punkuq sutinmi kanqa: hukkaqpa Rubén, hukkaqpataq Judá, hukkaqpañataq Leví. 32Inti lloqsimuy lado perqataq kanqa iskay waranqa iskay pachak phisqa chunka metro, chay kinsa punkuq sutintaq kanqa: hukkaqpa José, hukkaqpataq Benjamín, hukkaqpañataq Dan. 33Uray lado perqataq kanqa iskay waranqa iskay pachak phisqa chunka metro, chay kinsa punkuq sutintaq kanqa: hukkaqpa Simeón, hukkaqpataq Isacar, hukkaqpañataq Zabulón. 34Inti haykuy lado perqantaq kanqa iskay waranqa iskay pachak phisqa chunka metro, chay kinsa punkuq sutintaq kanqa: hukkaqpa Gad, hukkaqpataq Aser, hukkaqpañataq Neftalí. 35Perqaq llapan muyuriqnintaq kanqa isqon waranqa metro. Chaymantapachan llaqtata sutichanqa: “Kaypin Señor Diosqa kashan”, niq sutiwan, nispa.
Copyright
Learn More


text:
1Aguantaykuwankichikmá yanqakunata niptiypas. ¡Arí, aguantaykuwaychikyá! 2Diospa sientisqanman hinam qamkunamanta sientini. Chullalla qariwan casarakuq doncellata hinam prometekurqaykichik Cristoman presentanaypaq. 3Ichaqa engañasqa kanaykichikmantam manchakuchkani, culebram sacrellaña kasqanrayku Evata engañarurqa, chaynam qamkunapas Cristoman chuya sonqo kasqayichikmanta pantachisqa kawaqchik. 4Ichapas huk kaqnin hamuspan willasunkichikman mana ñoqaykupa willasqayku Jesusmanta otaq mana chaskisqaykichik espiritumanta otaq hukpa sutinpi salvakuymanta hinaptinqa yaqapasmi chaskiykuwaqchik. 5Chay hatu-hatun apostolkunamantaqa manam menoschu kani. 6Rimasqay wanka-wanka kaptinpas yachayniyqa manam chaynachu, chaytaqa tukuy ima rurasqaykuwanmi qawachirqaykiku. 7¡Manam huchallikurunichu Diosmanta allin noticiata gratislla qamkunaman willaspayqa! chayta ruraspaymi humillakurqani qamkuna hoqarisqa kanaykichikpaq. 8Wakin iñiqkunatam wakchayachirqani qamkunata servinaypaq pagoyta chaskispay. 9Qamkunawan kachkaptiy qollqey tukuruptinpas manam mañakurqaykichikchu, aswanqa Macedonia lawpi kaq wawqe-panikunam apachimuwarqa. Manamá qamkunamantaqa imatapas mañakurqaykichikchu nitaqmi mañakusqaykichikpaschu. 10Sonqoypi kaq Cristopa cheqap palabranraykum nikichik: Grecia lawpipas manam upallachiwanqakuchu kay alabakusqaymantaqa. 11¿Imanasqataq kaynataqa rimachkani? ¿Qamkunata mana kuyaspaychu? Diosmi yachan qamkuna kuyasqaytaqa. 12Kay rurasqaytaqa aswanraqmi rurasaq chaynapi ñoqaykuta qatipakuspa alabakuqkuna ama alabakunankupaq. 13Paykunaqa llulla apostolkunam, engañowan llamkaspam Cristopa apostolnin tukunku. 14Kayqa manam admirakunapaqchu, diablopas tikrakunmi achkirichkaq angelman. 15Chaynam diablopa serviqninkunapas tikrakun allin serviqmanraq, ichaqa huk punchawmi sentenciasqa kanqaku rurasqankuman hina. 16Yapatawanmi nikichik: Amayá hapiwaychikchu locopaqqa, chaynapaqña hapiwaspaykichikpas amayá harkakuwaychikchu paykuna hina tumpachallapas alabarikunayta. 17Alabakuspayqa manam Señorpa rurananman hinachu rurani aswanqa loco hinam rimani. 18Achkallañam aychaman hina alabakunku chaynaqa ñoqapas alabakusaqyá. 19Qamkunaqa yachaysapa kachkaspam kusikuywanraq locokunata aguantankichik. 20Manam imapas qokusunkichikchu servichikusuptikichikpas, engañasuptikichikpas, tukuy imaykichikta qechusuptikichikpas, alabakuptinkupas hinaspa uyapi laqechusuptikichikpas. 21¡Penqakuywanraqmi nini: Ñoqaykuqa manam chaypaq hinachu karqaniku. Pipas imamantapas alabakuptinmi ichaqa ñoqapas loco hina alabakuyman aswan mastaraq. 22¿Hebreo castachu kanku? Ñoqapas chay castam kani. ¿Israel castachu kanku? Ñoqapas chay castam kani. ¿Abrahampa mirayninkunachu kanku? Ñoqapas paypa mirayninmi kani. 23¿Cristopa serviqninkunachu? Loco hinam nichkaykichik, ñoqaqa aswanraqmi Cristotaqa servichkani, paykunamantaqa mastam llamkarqani, mastam azotetapas chaskirqani, carcelkunapim karqani, achka kutitataqmi wañuymantapas ayqerqani. 24Pichqa kutitam judiokuna azotewarqa kimsa chunka isqonniyoq makita. 25Kimsa kutitam tawnawan waqtapawarqaku, huk kutipiñataqmi rumiwan choqaparuwarqaku. Buquepas kimsa kutitam viajachkaptiy yakuman chinkaykurqa. Huk punchaw huk tutanñataqmi nuyurqani lamar qochapi. 26Achka-achkatam illarqani hinaspam peligrokunapi karqani mayu aparuwananmanta, suwamanta, castaykuna hinaspa mana judio kaqkuna wañurachiwananmanta. Peligrollapitaqmi karqani llaqtakunapipas, chunniqkunapipas, lamar qochapipas chaynataq wawqe-tukuqkunamantapas. 27Llamkayllapi hinaspa sasachakuyllapim karqani achka kutipim karqani mana puñusqa, yarqaymanta, yakumanta, mana mikusqa, chiripi hinaspa pachaymantapas ususqa. 28Tukuy kaykunamanmi yapakuykunraq llapallan iñiqkunamanta sapa punchaw cuentallikuyniy. 29Pipas eqoyaptinqa ñoqapas eqoyanitaqmi, pipas urmachisqa kaptinñataqmi penqakuywan kani. 30Alabakunay kaptinqa mana kallpayoq kasqaymantam alabakusaq. 31Señor Jesuspa Taytan wiñaypaq alabana Diosmi yachan mana llullakusqayta. 32Damasco llaqtapi kachkaptiymi Rey Aretasta serviq prefecto cuidachirqa chay llaqtapa punkunta preso hapirachiwananpaq. 33Ichaqa chay llaqtapa murallanpa ventanantam canastapi warkuruwarqaku hinaptinmi ayqekurqani.
Copyright
Learn More


text:
1Iñiypi wawqe-panakunapaq yanapay huñunamantaqa manañan qankunamanqa qelqamunaypunichu, 2yachaniñan yanapakuy munasqaykichista, qankunamantan Macedonia provinciapi kaqkunaman alabakurqani: Acaya hap'iypi kaqkunaqa qayna watamantañan yanapanankupaq listo kashanku, nispa. Chay yanapay munasqaykichismi Macedonia provinciapi kaq wawqe-panakunataqa kallpacharqan. 3Chaywanpas kay wawqekunatan kachamushani, qankunamanta allin nisqayku ama yanqalla kananpaq, aswanpas nisqayman hinapuni wakichisqa kashanaykichispaq. 4Paqtan Macedoniamanta kaqkuna ñoqaykuwan hamuspa, mana wakichisqata tarisunkichisman, hinan ñoqayku qankunamanta kusikuywan willasqaykumanta p'enqaypi rikukuykuman, hinallataq qankunapas p'enqaypi rikukuwaqchis. 5Chaymi allinpaqpuni qhawarirqani manaraq hamushaspay kay wawqekunata valekuspay ñawpaqta qankunaman kachamuyta, ahinapi ñawpaqmantaña prometekusqaykichis ofrendaykichista wakichishanankupaq. Chay hinapin ofrendaykichisqa sumaq sonqo qokuy hina kanqa, amataq sik'isqa hinachu. 6Kayta yuyariychis: Pisillata tarpuqqa pisillatan hoqarinqa, askhata tarpuqmi ichaqa askhallatataq hoqarinqa. 7Sapanka imaynatachus sonqonpi yuyaykusqanman hina qochun, ama llakisqachu, amataq kamachisqa hinapaschu. Diosqa kusisqa qoqtan munakun. 8Diosqa atiyniyoqmi tukuy saminchayninta llimp'arishaqta qonasuykichispaq, ahinapi tukuy imapipas tukuy tiempopas mana pisichikuspa llapa allin ruwaykunapi anchata yanapakunaykichispaq. 9Diospa Simin Qelqan nin: “Mana mich'akuspan wakchakunaman qorqan, sumaq sonqo-kayninqa wiñaypaqmi qhepan”, nispa. 10Tarpuqman muhuta qoqmi, runamanpas mikhunanpaq t'antata qoqmi, qankunamanpas qollasunkichistaq tarpunaykichispaq tukuy necesitasqaykichista, hinaspan wiñachinqa, sumaq sonqo kasqaykichis rurutapas askhayachinqa. 11Chay hinapin tukuy imapipas tukuy tiempopas allin qhapaq kankichis, mana mich'akuspa qoykukuq kanaykichispaq. Hinan sumaq sonqo ofrendaykichista rakinaykupaq apachiwasqaykichismanta askha wawqe-panakuna Diosman graciasta qonqaku. 12Kay yanapayta qospaqa manan pisichikuq wawqe-panakunallamanchu qonkichis, aswanpas chay hawan paykunaqa anchatapuni Diosman graciasta qonqaku. 13Kay yanapay qosqaykichisqa imaynatachus Cristomanta allin willakuykunata kasukusqaykichistan sut'inchan, kaqllataq paykunamanpas hukkunamanpas qoykukuq sonqo kasqaykichistawan, chaymi paykunaqa Diosta hatunchanqaku. 14Hinallataq paykunaqa qankunapaq Diosmanta mañapusunkichis, anchatapunin munakusunkichis, sumaqtapunitaq Diosqa saminchasunkichis. 15¡Diosman gracias kachun mana niy atina qokuyninmanta!
Copyright
Learn More


text:
Julio César Chávez
Julio César Chávez González sutiyuq runaqa icha Nino Benvenuti (* 12 ñiqin anta situwa killapi 1962 watapi paqarisqa Obregón llaqtapi - ), Mishikupi mama llaqtaq kurku kallpanchaq runa.
Tayta:
Yachay wasi:
Suñaykuna[llamk'apuy | pukyuta llamk'apuy]
- Pachatin kampiun peso superpluma CMB
- Pachatin kampiun peso ligero AMB
- Pachatin kampiun peso ligero CMB
- Pachatin kampiunpeso superligero CMB
- Pachatin kampiun peso superligero FIB
Pirsunal suñaykuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Julio César Chávez.
- lasnoticiasmexico.com


text:
Pallaysu
Pallaysu, Apatara icha Kukaracha nisqakunaqa (ordo Blattodea) nisqakunaqa tawantin phawanapaq raprakunayuq palamakunam, khachuq k'akllachayuq. Pallaysup qirisankuna wiñakusqaña mama palama hinam.
Aswan haq'arwitukunaqa yurakunatam mikhun.
Huk iskay pallaysu rikch'aqkuna[llamk'apuy | pukyuta llamk'apuy]
- Blattidae
- Periplaneta americana
- Blatta orientalis
- Blattellidae
- Blattella germanica
Hawa t'inkikuna[llamk'apuy | pukyuta llamk'apuy]
- Wikispecies nisqaqa qillqasqa p'anqayuqmi kay hawa: Pallaysu


text:
1Waugui-panicuna, musyapäcushgayquinogpis tsacaypa suwa elagpita shamushgannogmi Señornintsi Jesucristupis elagpita cutimongapag. 3Payga cutimonga imapis mana pasananpag cashganta runacuna yarpaycaptinmi. Pay cutimuptinmi Tayta Diospa castïgun elagpita cangapag, warmita wachay nanay elagpita tsarishgannog. Tayta Diosta mana cäsucog runacunaga tsay castïguwan lapanmi ushacangapag. 4Waugui-panicuna, gamcunaga manami Tayta Diosta mana cäsucog runacunanogtsu carcaycanqui Jesucristo cutimur camaricönita tsapuycushunayquipag. 5Tsaypa trucanga Tayta Diosnintsi munashgannog cawar camaricushganami carcaycanqui Jesucristo cutimuptin chasquicunayquipag. 6Tsaynog caycaptenga waquin runacuna punucashga cashgannöga ama cashuntsu, sinöga ricag ricagla Jesucristuta shuyarpaycäshun. 7Waquin runacunaga punucashganog car y shincashganog car Jesucristo cutimunanpag cashganta musyaycarpis manami imapis gocuntsu. 8Nogantsega Tayta Dios munashgannog cawar Jesucristo cutimunanta ricag ricagla shuyarpäshun. Tsaynogpis Tayta Diosnintsiman imaypis yäracushun y pï-maywanpis cuyanacur cawashun. Gloriaman chayanantsipag cashganta musyaycarga Satanás lutanta yarpätsimaptintsipis ama cäsupäshuntsu. 9Manami infiernuman gaycamänantsipagtsu Tayta Diosnintsi salvamashcantsi, sinöga paypa naupancho imayyagpis cawanantsipagmi. 10Naupancho cawanantsipäga Jesucristumi nogantsi-raycu cruzcho wanorgan. Tsaymi cutimushpan wanushga captintsipis o cawaycaptintsipis payta chasquicog cagtaga gloriaman pushamäshunpag. 11Tsaynog cananpag caycaptenga imaypis shacyätsinacushgayquinogla jucniqui jucniquipis shacyätsinacäriy Jesucristuta cushishgala shuyänayquipag. 12Mayor wauguicunata ali ricapäcuy. Paycunaga Señornintsi Jesucristupa ali wilacuynintami yachatsishunqui. Paycuna yachatsishushpayquega tantyaycätsishunqui imatapis lutancunata mana rurapäcunayquipagmi. 13Yachatsicog cananpag Tayta Dios churashga caycaptenga paycunata ali chasquicäriy. Tsaynogpis mana chiquinacuypa lapayqui shumag cawapäcuy. 14Waugui-panicuna, guellacunata tantyatsiy arucärinanpag y laquishga caycagcunatapis shacyätsiy cushicärinanpag. Pipis Jesucristuta chasquicushgana caycar shumag mana yäracuptin shacyätsinqui payman yäracunanpag. Pï-maypagpis pacienciayqui catsun. 15Runa mayiqui chiquishuptiquipis gamcunaga ama chiquiytsu. Tsaypa trucanga imachöpis yanapar pï-maywanpis ali cawapäcuy. 16Imaypis cushishgala cawapäcuy. 17Imay hörapis Tayta Diosnintsita manacäriy. 18Ima pasashuptiquipis Tayta Diosnintsita agradëcicäriy. Jesucristuta chasquicushga captiquimi tsaynog agradëcicur cawapäcunayquita Tayta Diosnintsi munan. 19Santu Espíritu tantyatsishushgayquita manacagman ama churapäcuytsu. 20Pipis: “Tayta Diosnintsimi caynog nimashga” nir wilacuptin shumag tantyacäriy tsay wilacushgan Tayta Diosnintsipa palabranman tincushganta o mana tincushgantapis. Tayta Diosnintsipa palabranman tincuptenga chasquicäriy. 22Imatapis jutsataga ama rurapäcuytsu. 23Ali cawayta gomagnintsi Tayta Diosnintsi yanapayculäshunqui pay munashgannog imaypis cawapäcunayquipag. Tsaynogpis cuerpuyquita, almayquita y espirituyquitapis ali ricayculätsun Jesucristo cutimur jutsaynagta taripäcushunayquipag. 24Salvamagnintsi Tayta Diosnintsi nishgancunata imaypis cumplinmi. Tsaymi imaypis yanapamäshun jutsaynagta tarimänantsipag. 25Waugui-panicuna, gamcunapis nogacunapag Tayta Diosnintsita manacäriy. 26Tsaycho jucniqui jucniquipis wamayänacur saludanacäriy. 27Señornintsi Jesucristupa wilacognin carmi gamcunata në lapan waugui-panicunata cay cartata liyipänayquipag. 28Señornintsi Jesucristo gamcunata cuyapäshushpayqui imaypis yanapayculäshunqui. [Amén.]
Copyright
Learn More


text:
1Jesucristuta chasquicog mayinsi waquin yarpaycäyan aysata micur mana jusalicuyashganta. Waquinnami yarpaycäyan aysata micur jusayog cayashganta. Sayno captinpis ama jamuränacuyaysu. Yäracog mayinsi tantyashgayquino mana tantyaptinpis paywan ama rimanacuyaysu. 3Aysata micurpis mana micurpis Jesucristuta chasquicog cäga lapanpis Tayta Diosninsipa wamranmi caycäyan. Sayno captenga aysata micog cäga ama jamuräsunsu aysata mana micog cagta. Aysata mana micog cagpis ama jamuräsunsu aysata micog cagta. 4¿Pitä gam canqui Jesucristuta chasquicog mayiquita jamuränayquipäga? Jusalicuptenga Jesucristumi juzgangapä. Jusalicuptinpis Jesucristoga imaypis tantyaycäsinmi jusalicushganta cacharinanpä. 5Waquin yäracog mayinsicunami yarpäyan Tayta Diosninsita alabananpä reguish junagla ali cashganta. Waquinnami yarpäyan Diosta alabananpä maygan junagpis ali cashganta. Reguish junagta acraptinpis o juc junagta acraptinpis ishcanpis alimi caycan Tayta Diosninsita alabaptenga. 6Shuntacaycur Tayta Diosninsita alabananpä juc junag waquin junagpita más ali cashganta yarparpis Tayta Diosta cäsucuyta munarmi sayno yarpaycäyan. Aysata micogcunapis Tayta Diosninsita agradëcicurmi micuyan. Aysata mana micogcunapis Tayta Diosta agradëcicurmi micuyninta micuyan. 7Cawarga Tayta Diosninsi munashganta ruranansipämi cawaycansi. Wanurpis Tayta Diospa naupanman chänansipämi caycansi. Saymi cawarpis wanurpis Jesucristupa maquincho caycansi. 9Cawashgapis wanushgapis maquincho sararämänansipämi Señorninsi Jesucristoga cruzcho wanush y nircurnami wanushganpita cawarimush. 10Lapansipis paypa maquincho caycarga ¿imanirtä yäracog mayinsicunata jamurar manacagman churaycäyanqui? Lapansitami imano cawashgansi-tupu Tayta Diospa naupancho Jesucristo juzgamäshunpä. 11Tayta Diosninsipa palabranchöpis cayno nirmi guelgaraycan: “Lapan runacunapis nogapa puntäman gongurpacayämongapä. Saychömi pï-maypis niyangapä lapanpäpis munayyog cashgäta.” 12Sayno munayyog captin lapansimi Tayta Diosninsita imata rurashgansitapis cuentata goshunpä. 13Sayno caycaptenga aysata micushganpita mana micushganpita amana jamuraynasu. Saypa trucanga shumag ricanacuyay yäracog mayinsicuna Jesucristuman imaypis yäracuyänanpä. 14Micunansipä aysa ali cashganta Jesucristo yachasish captinpis waquin yäracog mayinsicuna manami tantyacuyansu. Paycunaga ïdulupa jutincho pishtashgan aysata micur yarpäyan jusalicuycäyashgantami. Aysata micur jusalicuyashganta yarpaptenga alimi canman aysata mana micuyaptin. 15Gamcunapis aysata micuyashgayquipita pipis yarpachacuyman churacänanpä captenga ama micuyaysu. Aysata micuptiquega yäracog mayinsicuna lutanta yarpar Jesucristuman mananami yäracuyanganasu. Paycunata salvananpä Jesucristo wanush caycaptenga ama aysata micuyaysu. 16Lapanta micuyänayquipä libri cayaptiquipis yäracog mayinsi aysata micuyashgayquipita lutanta yarpänanpä captenga ama micuyaysu. 17Tayta Diospa maquincho cawaycarga micunalansipä upunalansipäga ama yarpachacushunsu. Saypa trucanga yarpachacushun alilata ruranansipä, pï-maywanpis ali cawanansipä y Santu Espiritupa yanapayninwan cushish cawanansipäpis. 18Jesucristuman yäracur sayno cawarga Tayta Diosninsi munashgantami ruraycansi. Sayno cawashgaga manami pipis jamurämäshunsu. 19Saynöpis yäracog mayinsicunawan ama jamuränacuyaysu. “¿Imanirtä nogano yarpanquisu?” nir pitapis manacagman churayänayquipa trucanga jucniqui jucniquipis shacyäsinacuyay Tayta Diosninsi munashganno cawayänayquipä. 20Tayta Diosninsi camashgan micuyga lapanpis alimi caycan micunansipä. Sayno captinpis ïdulupa jutincho pishtashgan aysata ama micuyaysu Jesucristuta chasquicog mayiqui lutanta yarpänanpä captenga. 21Jesucristuta chasquicog mayiqui lutanta yarpachacuptin aysatapis ama micuyaysu ni vïnutapis ama upuyaysu. Saynöla imapis jusa cashganta yarpaptenga ama rurayaysu. 22Sayno captinpis Señor Jesucristo nishganno ima micuypis micunansipä ali cashganta tantyarga alitami tantyaycäyanqui. Sayno captinpis micuyta mana munag cagtaga micuyänanpä ama exigiyaysu. 23Micunanpä mana ali cashganta tantyarga mejor ama micusunsu. Mana ali cashganta yarpaycar micorga jusalicuycanmi. Saynölami mana ali cashganta yarpaycar imatapis rurarga nogansipis jusalicuycansi.
Copyright
Learn More


text:
Sipris yura rikch'aq ayllu
Sipris yura rikch'aq ayllu (Cupressaceae) nisqaqa huk llat'an muruyuq yurakunap rikch'aq ayllunmi, akwa raphiyuq, chhuquruqutu hina ruruyuq sach'akunam. Chay sach'akunaqa Iwrupapim, Asyapim, Afrikapim, Chinchay Abya Yalapipas wiñan.
Rikch'aqkuna[llamk'apuy | pukyuta llamk'apuy]
Kaymi huk rikch'anakuna:
- Sipris (genus Cupressus)
- Iniwru (genus Juniperus)
- Thuya (genus Thuja)
- Chili sipris (genus Austrocedrus: Austrocedrus chilensis)
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Sipris yura rikch'aq ayllu.
- Wikispecies nisqaqa qillqasqa p'anqayuqmi kay hawa: Sipris yura rikch'aq ayllu


text:
1Matanpa churin Sefatías, Pasurpa churin Gedalías, Selemiaspa churin Jucal, Malquiaspa churin Pasurpiwanmi llapa runaman Jeremiaspa rimasqanta uyarirqanku. Jeremiasmi kay hinata nirqan: 2–Señor Diosmi nin: Pillapas llaqta ukhupi qhepakuqqa wañunqan maqanakuypi, yarqaypi, onqoypiwan. Pillapas paymantakama lloqsispa Caldea runakunaman chimpapuqmi ichaqa mana wañunqachu, imaynallatapas kawsaynintaqa qespichinqan, nispa. 3Señor Diosmi nillantaq: Kay llaqtaqa cheqaqtapunin Babilonia reypa soldadonkunaq makinman urmaykapunqa, paykunataq hap'ikapunqa, nispa. 4Hinan umallikunaqa reyta nirqanku: –Kay runataqa wañuchisun. Chay hina rimasqankunawanmi kay llaqtapi qhepaq soldadokunatapas wakin runakunatapas pisi kallpayachin. Kay runaqa manan llaqtaq allinnintaqa maskhanchu, aswanmi mana allinnillantapuni munan, nispa. 5Rey Sedequiastaq nirqan: –Ruwaychis ima munasqaykichista, ñoqaqa manan qankunataqa hark'asqaykichischu, nispa. 6Hinan paykunaqa Jeremiasta hap'ispa guardiakunaq pationpi reypa ayllun Malquiaspa p'uytunman, waskhawan kachaykurqanku. P'uytupiqa manan unu karqanchu, aswanmi t'urulla, chay t'urumanmi Jeremiasqa chinkaykurqan. 7Huk Etiopía runan karqan Ebed-melec sutiyoq, payqa karqan reypa wasinpi oficialmi. Paymi Jeremiasta unu p'uytuman wikch'uykusqankuta yacharqorqan. Chaypachataqmi reyqa “Benjamín Punku” nisqapi huk huñunakuypi kasharqan. 8Chaymi Ebed-melecqa reypa palacionmanta lloqsirqospa reyman willaq phawarqan, 9nirqantaq: –Reyníy, chay runakunan sinchi mana allintapuni profeta Jeremiasta ruwaykunku, unu p'uytumanmi wikch'uykusqaku, chaypitaqmi yarqaymanta wañupushanña, manataqmi llaqtantinpi t'antapas kapunñachu, nispa. 10Hinan reyqa kaq ratopacha Ebed-melecta kamachirqan: –Kaymanta kinsa chunka runata pusarikuy, hinaspa Jeremiasta p'uytumanta horqochimuy manaraq wañurqoshaqtin, nispa. 11Ebed-melectaq runakunata pusarikuspa rirqan reypa palacionpi kaq p'acha waqaychana wasita, chaymantan aparikurqanku llik'i-llik'i thantakunata, chaytataq waskhapi kachaykurqanku Jeremiaspa kasqanman, 12nirqantaq: –Chay thantakunawan wallwak'uykikunaman churarqarikuy mana waskhaq nanachinasuykipaq, nispa. Jeremiastaq chay hinata ruwakurqan. 13Hinan runakunaqa patanmanta waskhawan chutarqanku chaymanta horqonankukama. Chay qhepatataq Jeremiasqa guardiakunaq pationpi qhepakurqan. 14Chaymantataq rey Sedequiasqa profeta Jeremiasta waqyachimuspa Señor Dios yupaychana wasiq kinsakaq punkunman pusachimurqan. Chaypitaq reyqa nirqan: –Huktan tapukuyta munashayki, ichaqa sut'inta willaykuwanki, nispa. 15Jeremiastaq nirqan: –Kutichiykimanña chaypas wañuchiwankimanmi. Imataña yuyaychaykiman chaypas manataqmi kasukuwaqchu, nispa. 16Rey Sedequiastaq ichaqa Jeremiasman pakallapi jurarqan: –Kawsay qowaqninchis Señor Diosmi yachan, manan wañuchisqaykichu, manataqmi wañuchiy munaqniykiq makinmanpas hap'iykachisqaykichu, nispa. 17Chaymi Jeremiasqa Sedequiasta nirqan: –Israelpa Diosnin Tukuy-atiyniyoq Señormi nin: Babilonia reypa oficialninkunaman k'umuykukunki chayqa manan wañunkichu. Kay llaqtapas manan ninawan kanasqachu kanqa. Qanpas aylluykikunapas kawsankichismi. 18Manataq paykunaman k'umuykunkichischu chayqa, Babilonia soldadokunan llaqtata hap'ikapunqaku, kanaykunqakuraqtaq, qanpas manataqmi ayqeyta atinkichu, nispa. 19Sedequiastaq nirqan: –Babilonia soldadokunaman huñukapuq llaqta-masinchiskunatan manchakushani, paykuna Babilonia soldadokunaman hap'ichiwaqtinqa, imataraqchá mana ruwawanqakuchu, nispa. 20Jeremiastaq nirqan: –Manan paykunaq makinmanqa chayankichu. Ñoqaq nisqayta kasukuspa Señor Diospa munayninta ruway, ahinapin allillan kasunki manataq wañunkichu. 21Señor Diosqa ñan rikuchiwanña imachus kananta, manataqchus qan asuykapunki chayqa. 22Kaytaqmi rikuchiwasqan: Llapan Judá reypa palacionpi qhepaq warmikunatan Babilonia reypa oficialninkuna horqonqaku. Chay warmikunataqmi qanta nisunkiku: ¡Chay hinan chay amigoykikuna! ¡Sumaqllata q'oturqosunki paykunaq yuyayninta kasuchikuspa! Chakiykipas t'urumanmi chinkaykapun, amigoykikunataq qheparparipusunkiku, nispa. 23Jeremiasqa nillarqantaqmi: –Llapan warmiykikunan wawaykikunapiwan Babilonia soldadokunaman qosqa kanqa, qanpas manan maymanpas ayqeyta atinkichu, aswanmi Babilonia reyqa hap'ichisunkipuni, llaqtatapas ninawanraqtaq kanaykunqa, nispa. 24Chaymi Sedequiasqa Jeremiasta nirqan: –Mana wañuyta munaspaqa, rimasqanchista ama pimanpas rimarinkichu. 25Umalliykunaña rimasqanchista yacharqospa tapuq hamusunkiman: Willawayku imatan rey nirqasunki, qanpas ima nispan reyta nirqanki chayta, mana willawankikuchu chayqa wañunkin, nispa chayqa, 26ninkin: Ñoqan valekusharqani amaña wakmantaqa Jonatanpa wasinman apachiwananpaq, ama chaypi wañunaypaq, nispayki. 27Chay nisqanman hinapunitaq umallikunaqa Jeremiasman hamuspa tapurqanku, paytaq kutichirqan reypa yachachisqanta hinapuni. Chaymi mana imanipurqankupaschu, rimasqankuta mana pillapas uyarisqan hawa. 28Jeremiasqa guardiakunaq pationpin qhepakapurqan Babilonia soldadokunaq Jerusalenta hap'ikapunanku p'unchaykama.
Copyright
Learn More


text:
Rapachu yura rikch'aq ayllu
Rapachu yura rikch'aq ayllu (familia Dryopteridaceae) nisqaqa huk raki-rakikunap rikch'aq ayllunmi.
Rikch'aqkuna[llamk'apuy | pukyuta llamk'apuy]
Kaymi huk rapachu rikch'aq yurakuna:
- urqu raki-raki (Dryopteris filix-mas)
- purum raki-raki, rapachu (Dryopteris wallichiana)
- qaqa raki-raki, k'antata (aym.) (Polystichum cochleatum)
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Rapachu yura rikch'aq ayllu.
- Wikispecies nisqaqa qillqasqa p'anqayuqmi kay hawa: Rapachu yura rikch'aq ayllu


text:
1Chay tyimpukunallapimi, wakinkuna riranllapa Jesusta rikaq. Chaymi parlaranllapa imanumi Pilato mantakutin Galileamanta ayka runakunata wanuchishanpaq. Chaynulla imanumi chay wanushakunapa yawarninta, chay ufrindapaq animalkunata wanuchishanllapakunapa yawarninwan pich'usha nir ima. 2Chaynu nitinllapami, Jesusqa niran paykunataqa: "¿Qamkunaqachu yarpunkillapa chay wanusha runakunaqa Galileamanta wakin runa masinkunamantaqa mas uchayjun kashanrayku wanusha nir? 3Nishaykillapa: Manami chayqa chaynuchu. Qamkunapismi Dyusman mana tikrakarqa, chaynu kastigakar wanunkillapa. 4¿Manaqachu chay dyisi-uchu runakunata Siloe' lugarpi atun turri ratar wanuchiran chaykunapaqpis yarpunkillapa, chay wakin Jerusalenpi taq runakunamantaqa mas uchayjun kar wanusha kanqallapa, nir? 5Nishushayllapanu manami chaynuchu. Qamkunapismi Dyusman mana tikrakarqa, chaynu kastigakar wanunkillapa". 6Jesusmi kay kumparasyunta parlakuran: "Uk runami, ch'akranpi igus qirukunata tarpusha karan. Chaymantaqa chay runaqa riran rikaq puquyanqachu nir. Piru manami ima puquyninlamatapis tariranchu. 7Chaymi chay ch'akrapi kuytakuq runataqa niran: 'Rikay, kimsa añutanami shamusha kani rikaq puqushana kanqa nir. Piru manami maydiyapis tarishachu kani puquyniyjuntaqa. Chayrayku kuchuy. ¿Chaqa imapaqna yanqallaqa ch'akrapiqa kanqa?' 8Chaynu nitinmi, chay ch'akrapi kuytakuq chayqa niran: 'Taytituy, dijayraq kay añulaqa. Ch'upankaqmanta allpata allar ushyachir, wanuta itashaq. 9Chaynuqa imanupiqa puqunman. Piru chaynu ruratiy mana puqutinnaqa, kuchuypaqna' ". 10Uk kutimi samana diyapi Jesusqa uk tantakananllapa wasipi qallariran yach'achikuq. 11Chaypimi uk warmi karan. Chay warmimi dyisi-uchu (18) añupaqna qishaq karan, dyablupa yarpuynin limpu kurpala dijashanrayku. Chaymi mana imanupis dirichakaylamatapis puytiyaranchu. 12Chaymanta Jesu's rikarqa, qayamur niran: --Mamitay, qishaynikimantami alliyashaykina nir. 13Chaynu nirmi, chay warmisitapa ananman makinta ch'uraran. Chaymi chay kutilla dirichakar, Dyusta alabaq qallariran. 14Piru chay tantakananllapa wasipi kuytakuqkunapa mantaqninqa kusata piñakuran. Chaqa Jesusqa samana diyapi allicharan. Chaymi runakunataqa niran: --Saysi diyami kan trabajanapaq. Chaymi chay diyakunapi shamuyllapa alliyanaykillapapaqqa. Ama samana diyapiqa shamuyllapachu. 15Chaynu nitinmi Amitunchik Jesusqa niran: --Dyusta yanqa kasuq tukuq, kuchi runakuna, ¿manachu mayqannikillapapis turuta manaqa burruta samana diyapimapis, apar yakuta upyachinkillapa? 16Kay warmisita Abrahampa ayllunmanta katinmapis, Satana's kay qishaywan watasha yupay qischasha dyisi-uchu añupaqna. Chaynu katin, ¿samana diyachu mana alliyachikunapaq kasha? 17Chaynu Jesu's nitinqa, chay ch'iqniqkunaqa pinqaypi kidaranllapa. Piru wakin runakunami kusata aligriyaranllapa mana rikashanllapakunata Jesu's ruratinqa. 18Jesusqa niranpismi: "¿Ima yupaytaq Dyuspa mantakuyninqa? ¿Imawantaq kumparayman? 19Dyuspa mantakuyninqami, uk qiru mustasa shutiqpa llampula simillitan yupayla. Chay mustasa simillatami uk runa ch'akranpi tarpun. Chaymantami kusala atunta winan. Chaymi ashwan pariq kurukunamapis rikrankunapina qushakun". 20Jesusqa niranpismi: "¿Imawantaq Dyuspa mantakuynintaqa kumparayman? 21Dyuspa mantakuyninqami imanutaq uk warmi tantata ruraqmaqa achkalla arinaman pitila libadurata itar dijatin saksachin chaynu". 22Jerusalenman riqnuqami, Jesusqa yach'achikuq pwiblukunapi, chaynulla taksha pwiblitukunapi chaykunata pasaqnuqa. 23Chaymi ukqa tapuran kaynu nir: --Taytituy, ¿aykakaqlachu washakanllapa? nir. Chaynu nitinmi, payqa niran: 24"Yaykuyta kamayllapa kich'kila punkituta. Chaqa achkami yaykuyta kamanqallapa. Piru chiqaptaqami mana yaykunqallapachu. 25Chaymanta wasipa amun sharimur punkuta kirpatinqa, qamkuna waqtapi kaqkunaqa, qayakur ninkillapa: 'Taytituy Taytituy punkuykita kich'ay-ari' nir. Piru payqami nishunqallapa: 'Manami yach'anichu maymantami qamkunaqa kankillapa nirmapis'. 26Chaymantami qamkunaqa qallarinkillapa rimaq kaynu nir: 'Qamwanmi mikushanchikllapa, upyashanchikllapa. Chaynulla qammi kalliyllapakunapi yach'achikushayki' nir ima. 27Piru payqami nishunqallapa: 'Manami yach'anichu maymantami kankillapa nirmapis. ¡Wakaq tukuyllapa nuqamantaqa mana allinta ruraqkuna!' nir. 28"Chaypiraqmi qamkunata waqtaman itakushushanllaparayku kusala mana agwantaypaqta qischakar, qaych'akur kiruykillapamatapis richyachinkillapa, Abrahamta, Isaacta, Jacobuta chaynulla Dyuspa tukuy rimaqninkunata paypa mantakuyninpi kaqta rikar. 29Chaqa nortilawmanta runakuna shamunqa, chaynulla surlawmanta, rupay iqamunanlawmanta, rupay chinqananlawmanta ima, Dyuspa mantakuyninpi tar mikunanllapapaqqa. 30Piru kanan tyimpukunapi achka runakuna kusana kaqkunaqami, chay tyimpuqa mana imapaqpis sirbinqachu. Chaynulla achka kanan tyimpukuna mana kwintachaypaq kaqkunami, ashwan chay tyimpuqa kusa nishapaqna riqsikanqallapa". 31Chaymantami wakin fariseukunapis ch'ar Jesustaqa niran: --Kaymanta lluqshir, riy uklawman. Chaqa gubyirnu Herodesmi wanuchishunayan nir. 32Chaynu nitinllapami, payqa niran: --Rir kaynu nir chay surrutaqa willayllapa: 'Rikay. Kananpis, allaqpis dyablupa yarpuyninkunata runakunamanta itakuyani. Chaynulla qishaqkunata allichashaq chaymanta allaq uk diyaqa chaykunata rurar tukchishaqna' niyan nir. 33Chaynulla ninkillapapis: 'Jerusalenman nanta riqnumapis chay rurashaytaqa ruraqnu rishaq kanan, allaq, allaq uk diyakaman. Chaqa manari allinchu Dyuspa uk rimaqninqa Jerusalenmanta uklawpi wanunanpaqqa' niyan nir. 34"¡Akaw Jerusale'n, Jerusalenmanta runakuna! Dyuspa rimaqninkunatami wanuchinkillapa. Chaynulla Dyus kach'amushan yach'achishuqkunatapis rumillawan sitar wanuchinkillapa. Kwichkaraq tantashuyllapata munaray, imanutaq uk pishqumaqa wawitunta tantala uqllakun chaynu. Piru manami munashaykillapachu. 35Chaqa rikayllapari, qamkunalanami kidankillapa. Chaymi nishaykillapa: Mananami rikamankillapanachu qamkuna kaynu nimanaykillapa tyimpu ch'amunankaman: '¡Alabashunllapa Taytanchik Dyuspa shutinpi shamuqtaqa!' nir".
Copyright
Learn More


text:
1Kriyiq masiykuna, nuqa Simo'n Pedrumi Jesucristupa apustulnin kani. Chaynulla payllata sirbiq karmi, kay kartata iskribir saludashunillapa. Chaqa qamkunapismi nuqakuna yupay kusalata washamaqninchik Dyus Jesucristullapi kriyishaykillapana: Payqami kusala allin kar yanapamashanchikllapa nir. 2Chaymi maƱakunipis, Taytanchik Dyusta, chaynulla Amitunchik Jesucristuta allita riqsitkillapa, pay kusalata yanapashutinllapa ima shumaqta kawsanaykillapapaq. 3Chaqa kusala pudirniyjun Taytanchik Dyusqami, kusala allin kar nuqanchikkunataqa qayamashanchikllapa payta allita riqsir kasurna kawsanallapapaq. Payqami tukuy imapi yanapamashanchikllapa, imuraspis paylatana sirbir ima kawsanallapapaq. 4Chaymi Taytanchik Dyusqa kusala pudirniyjun, kusala allin ima kar unaymanta-pacha arnimashanchikllapallana karan yanapamanallapapaqqa. Chaqa chay arnimashanchikllapaqami kusala shumaq, chaynulla sirbiq ima. Chaymi chaynu Dyusninchikwan karqa, manana kay pachapi kusala mana allinkuna kan chaykunata rurarnachu kawsanallapapaq. Ashwanmi payqa yanapamashanchikllapa pay yupay allinlatana rurar kawsanallapapaq. 5Chayraykumi Jesucristupi mas allita kriyir, allinlata rurar kawsashunllapa. Chaynu kawsarqami, Dyusninchikmanta allita intrakarna, kusa intrakaqkunana kashunllapa. 6Chaynu Dyusninchik yanapamasha intrakaqkuna karqami, chay mana allin ruraykunamantaqa tantyakashunllapa. Chaynulla ima pasamashallapamapis shachinakur ima tukuy shunqunchikllapawan maydiyapis paylata kasur kawsashunllapa. 7Chaynu karqami kriyiq masinchikkunawan llakipanakur ima yanapanakushunllapa. Chaynullami ashwan masta llakipanakushunllapa ima kriyiq masinchikkunawanqa. 8Chaymi tukuy kay nishushayllapakunata allita kasurqa, Amitunchik Jesucristupi allita kriyiqkunana kankillapa. Chaynuqami manana qamkuna munashaykillapa yanqalla chaynunachu kawsayankillapa. 9Piru Dyus nishanta willatiy mana kasuqkunaqami, mana allita rikakuq syiguyasha yupayna kawsanllapa. Chaynulla Jesucristo uchanmanta washananpaq wanushanmatapis manana yarpurllapanachu kawsanllapa. 10Chay-ari kriyiq masiykuna nishaykillapa: Qamkunatami Dyusninchikqa wamranna kanaykillapapaq akrashushallapa. Chaymi chaynu karqa tukuy kay nishushayllapata allita kasur kawsayllapa. Chaynu karqami, Jesucristupi kriyishaykillapamantaqa mana maydiyapis chiqanchakankillapachu. 11Chaymi maydiyapis payllawan katkillapaqa, washamaqninchik Amitunchik Jesucristuqa kusa aligrila shamunqa paypa mantakuyninmanna apashuqllapa. Chaypiqami tukuy tyimpupaqna kawsankillapa paywan pullana. 12Kriyiq masiykuna, tukuy kay yach'achishushayllapataqami, allita intrakashaykillapana. Piru chaynu allita intrakasha katkillapamapismi waran waran willayashaykillapa, ama qunqar Jesucristuta kasurla kawsanaykillapapaq. 13- 14Piru nishaykillapa: Amitunchik Jesucristumi intrachimasha, nuqaqashi wanuyashaqna nir. Chayraykumi kanankuna kawsayarllaqa, Jesucristupi imanu kriyirlla shachinakunaykillapapaq nir waran waran willashuyashaqllapa. 15Chayraykumi kawsayarllaqa tukuy puytishayta yach'achishuyllapata kamashaq. Chaynuqami maydiya wanutiypis chay willar yach'achishushayllapapaq yarpur ima, chayllapi kawsanaykillapapaq. 16Amitunchik Jesucristo kusala pudirniyjunqami, maydiyaqa qashan shamuyanqa nir ima yach'achikushayllapaqa, manami yanqa llulla kwintu imachu karan. Ashwanmi chay yach'achishushayllapaqa kusala chiqap. Chaqa nuqakunallami rikasha ima kanillapa imanu Amitunchik Jesucristuqa kusala pudirniyjun nirmapis. 17- 18Chaynullami rikasha kanillapapis Tayta Dyusqa imanu Wamran Jesucristutaqa kusala allinpaq riqsiran ima nirmapis. Chaqa nuqakunaqami chay kusala shumaq sirkapi paywan karayllapa. Chaymi uyaparayllapapis syilumanta-pacha Dyusqa kaynu niqta: "Kaymi kusa munashay Wamrayqa. Paywanmi kusalata aligriyani" nir. 19Chaynulla nishaykillapapis: Dyusninchikpa unay rimaqninkuna Jesucristupaq iskribishanqami kusala chiqap kasha nir. Chaqa nuqakunapis chay rikashayllapawan, uyapashayllapawan imaqa allita yach'anillapa Dyuspa rimaqninkunaqa chiqapta Jesucristupaqqa yach'achikuq kasha nir. Chayraykumi qamkunapis Dyuspa unay rimaqninkuna iskribishanta kasur imaqa, pay munashannullana rurayankillapa. Chaqa Dyuspa rimaqninkuna iskribishankunaqami imanutaq uk bilamaqa tutaparaqpi achkirachikun, chaynu intrachimanchikllapa. Chaymi Dyus nishantaqa intrakayta puytinchikllapa maydiya Jesucristo shamunankaman. Dyus nishanqami, imanutaq achkiyaypimaqa atun qullarsitu achkirachimanchik chay yupay yarpuyninchikpiqa intrachimanchikllapa. 20- 21Chaymi allita kwintata qukayllapa: Dyuspa unay rimaqninkunaqa, manami paykuna munashantachu yach'achikuranllapa nir. Chaqa manami mayqanpis pay munashanllamantaqa Dyus nishantaqa intrachikuyta puytinchu. Chaymi chay rimaqninkunamaqa Dyus munashannulla yach'achikuran, iskribiran ima Santu Ispiritu chaynu ruray nir yanapatin.
Copyright
Learn More


text:
1Awqaykichiswan maqanakuq lloqsishaspa rikunkichis awqaykichispa caballonkunata carretankunata soldadonkunatapas qankunamanta aswan askhata chayqa, aman mancharikunkichischu, Egiptomanta horqomuq Diosniykichis Señor Diosmi qankunawan kashanqa. 2Awqa-tinkuyta qallarinaykichispaqtaq soldadokunata sacerdote ninqa: 3–Uyariychis, Israel runakuna, kunanmi awqaykichiswan maqanakuq rinkichis, ama pisi kallpayaychischu, ama manchakuychischu, ama khatatataychischu, amataq paykunata manchapakuychispaschu. 4Diosniykichis Señor Diosmi qankunawan kashan, paymi qankunamanta sayarikunqa hinaspa awqaykichista atipachisunkichis, nispa. 5Oficialkunapas rimaykullanqataqmi: ¿Pitaq qankuna ukhupi kashan mosoq wasita chayllaraq tukuspa manaraq chaypi tiyaq? Ripuchun, wasinta kutipuchun. Paqtan awqa-tinkuypi wañunman, hinataq wasinpi wak runa tiyanman. 6¿Pitaq qankuna ukhupi kashan uvas chakrata plantaspa manaraq chay chakra ruruta mikhuq? Ripuchun, wasinta kutipuchun, paqtan awqa-tinkuypi wañunman, hinataq chakran ruruta wak runa mikhunman. 7¿Pitaq qankuna ukhupi kashan casarakunanpaq rimanasqa? Ripuchun, wasinta kutipuchun, paqtan awqa-tinkuypi wañunman, hinataq munakusqanwan wak runa casarakunman, nispa. 8Chaymantapas tapuykullanqakutaq: ¿Pitaq qankunamanta pisi kallpayaspa manchakushan? Ripuchun, wasinta kutipuchun, paqtan manchakuspa wawqenkunaq sonqonta iskayrayachinman, nispa. 9Oficialkuna rimayta tukuspataq, kamachiqkunata churanqaku t'aqa-t'aqa soldadokunata umallinanpaq. 10Mayqen llaqtamanpas phawaykunaykichispaq qayllaykuspaqa, manaraq maqanakushaspan chaypi tiyaq runakunata: Sumaqpi rimanakusun, ninkichis. 11Allinmi, rimanakusun, nispataq llaqta punkuta kicharisunkichis chayqa, llapan chaypi kaqkunan kamachiykichis kanqa, mit'anipitaq llank'anqaku. 12Maqanakuyta munaspa qankunawan mana rimanakuyta munaqtinkun ichaqa, llaqtata muyuykunkichis phawaykunaykichispaq. 13Diosniykichis Señor Dios paykunata hap'ichisuqtiykichistaq, llapa chaypi tiyaq qharikunata wañuchinkichis, 14ichaqa warmikuna, wawakuna, uywakuna, chay llaqtapi tukuy imaymana kaqkunapiwantaq qankunapaq kanqa. Ahinapin Diosniykichis Señor Diospa qosqan chay runakunaq kaqninkunawan kusikunkichis. 15Chaytaqa ruwankichis hap'ikapunkichis chay suyumanta aswan karupi kaq tukuy llaqtakunatan. 16Diosniykichis Señor Dios hap'ikapunaykichispaq qosunkichis chay suyu llaqtakunapi runakunataqa aman ch'ullallatapas kawsachinkichischu. 17Aswanpas Diosniykichis Señor Diospaq sacrificiota hinan llapanta wañuchinkichis Het runakunata, Amor runakunata, Canaán runakunata, Ferez runakunata, Hev runakunata, Jebus runakunatawan, Señor Diospa kamachisqanman hina. 18Chay hinapin mana qankunata yachachisunkichischu diosninkuq sutinpi chay millay mana chanin ruwasqankuta, manataq Diosniykichis Señor Dios contrapas huchallichisunkichischu. 19Mayqen llaqtatapas awqa-tinkuypi hap'ikapunaykichispaq askha p'unchayña muyuykunkichis chayqa, aman sach'ankunata kumpankichischu, chaykunaq rurunta mikhunaykichisrayku. Chay sach'akunaqa manan runachu, qankunawan maqanakunanpaq. 20Mana ruruq sach'akunata ichaqa kumpawaqchis, muyuykuspaykichis llaqta perqaman seqanata ruwanaykichispaq, chay hinapin atipankichis.
Copyright
Learn More


text:
1Nuwanchitam ichanga Washäcuj Jesús alli cawayta tarichimashcanchi. Chaymi Washäcujninchi Jesús cawashan-jina cawashun. Paytaga janaj pachaman shuntacur Tayta Diosninchi alliçhu jurgusha. Munayniyuj cananpaj çhurasha. 2Nuwanchipis Tayta Diosninchipa shungun munashallantana imatapis rurashuwan. Juchatapis ama aparicushunnachu. 3Shungunchi munashallanta mana ashinchinachu. Manchäga Washäcuj Jesúspa maquinçhüna Tayta Diosninchi purichimanchi. 4Chaymi Jesús cutimur, llapanpa ricay ñawinçhu janaj pachaman pushacamäshunpaj. Chayçhu achic-achicyaycar imaycamanpis cawashunpaj. 5Chaura shungunchi munashanta ama rurashunnachu. Majallayquiwan cacunquiman. Jucwan-jucwan ama cacunquichu. Warmi-paçha, runa-paçha ama canquichu. Marca-pingay ama cawanquichu. Imatapis ama munapanquichu. Mallaj ama canquichu. Mallajcunaga jillayman yupachicur, Tayta Diosninchitapis jungaycun. 6Chay-niraj juchaçhu arujcuna-jina ama cawashunchu. Mana wiyacujcunata ullgüpar, Tayta Diosninchi ñacachingapaj. 7Unayga Tayta Diosninchita mana wiyacur, paycunapa llupinpa purishcanqui. 8Tayta Diosninchipa shiminta wiyacurna, ama jagayächinacunquichu. Ama piñanacunquichu. Ama ticshaparänacunquichu. Ama jayapänacunquichu. Ama ashllinacunquichu. 9Juchaçhu cawashayqui-jina ama llullapänacunquichu. 10Cananga juchaynajta Tayta Diosninchi ricamanchi. Shungun munashanta rurananchipäpis, shungunman tincunanchipäpis yanapaycämanchi. 11Payga mana ricayninchipitachu alli ricamanchi. Mana imananchu Israel runa captinchisi, jäpa runa captinchisi, çhacra runa captinchisi, chunchu captinchisi, puricuj piyun captinchisi, patrun captinchisi. Llapanchita alli ricamanchi Washäcuj Jesúspa shiminta çhasquicushallanchipita. Paypa maquinçhümi llapanchipis cawanchi. 12Llaquipämashpanchi Tayta Diosninchi wamrachacamashcanchi. Chaymi llaquipänacushun. Wamayänacushun. Ama alli-tucushunchu. Ama warminquichu. Ama ullgunquichu. Imapitapis upällacushun. 13Irmänunchicunawan tantiyanacushun. Imatapis alli shimillawan ushyacächishun. Juchanchita Tayta Diosninchi mayna jungasha. Chay-jina nuwanchipis irmänunchipa juchanta ama yarparäshunchu. 14Sumaj llaquinacushun. Llaquinacur, juc shungulla cawashun. 15Washäcujpa maquinçhu cawaycar, allilla juyäshun. Jaucalla cawananchipämi, juc shungulla cawananchipämi wamrachacamashcanchi. Chaymi imapitapis Tayta Diosninchita alliman çhuralläshun. 16Washäcuj Jesúspa shiminta wiyacunqui, ari. Shunguyquiman çhayaptin, Tayta Diosninchipa shiminta tantiyachinacunqui. Anyapänacunqui. Salmucunata cantar, alabansacunata cantar, Tayta Diosninchita alliman çhuranqui. 17Ima allish nuwanchi-raycur Washäcuj Jesústa Tayta Diosninchi caçhamusha. Paypa maquinçhu cawar, shungun munashallanta rurashuwan. Payllapita rimashuwan. 18Irmänacuna, Tayta Jesúspa maquinçhu cawashayqui-janan majayquipa maquinçhüpis cawanquiman. 19Irmänucuna, warmiquita llaquinquiman. Nishayqui-nishayqui imatapis ama rurachinquimanchu. 20Wamracuna, mamayqui-taytayquita wiyacunquiman. Wiyacuptiqui, Tayta Diosninchipa shungunmanpis tincunqui. 21Mama-taytacuna, wawayquicunata ama jagayächinquimanchu. Jagayächiptiqui, llaquish cawanga. 22Piyun arur purijcuna, sumaj wiyacunquiman. Washäcuj Jesústa manchapacushayqui-jina patrunniquipa ricay ñawinçhu carpis, jucläçhu carpis, manchapacunquiman. Ricashunallayquipäga ama aruj-tucunquimanchu. 23Mandunta rurar, Jesúspa mandunta ruraycaj-jina shacya-shacyalla imatapis ruranquiman. 24Paypa shiminta wiyacunchi. Chaymi shungun munashallannuy cawaptinchi aunishanta çharcur, Taytanchi Jesucristu alli cawayman çhuramäshunpaj. 25Juchata aparicullar cawaptinchim ichanga, jucha aparicushanchiman-tupu Tayta Diosninchi jurgapäshunquipaj. Payga jucha aparicujcunata mana chapangapächu.
Copyright
Learn More


text:
1Ichara suk vieju wawkinchi mana allita ruranman. Kan chay vieju wawkinchita kuyashpa mana piñakushpa tataykitashina allillapi yachachiy. Chaymanta wayna wawkinchikunatapish kuyashpa wawkikitashina allillapi yachachiy. 2Vieja paninchita kuyashpa mamaykitashina allillapi yachachiy. Shipash paninchikunatapish kuyashpa iden panikitashina allillapi yachachiy. 3Viyuda paninchikunata yanapay mana ni pi yanapak tiyaptin. 4Suk viyuda paninchikunapa wawankuna ñetunkuna tiyaptin paykunata yachachiysapa mamanta kuyashpa yanapanankunapa. Paykunata wiwashkankunarayku mamanta tatanta kuyashpa yanapashpa Tata Diosta kushichinsapa. 5Wakcha viyuda mana ni pi familyan yanapananpa tiyaptin diyapi tutapi orashpa yachan Tata Dios yanapananpa. Chay laya viyudata yanapanaykichi tiyan. 6Chaymanta kikinpa munananta rurashpa kawsak viyuda kawsananta wakllichin. 7Jesukristuta kreyikkunata allita yachachiysapa viyuda paninchikunata yanapanankunapa ama ni pi paykunata washanchanankunapa. 8Jesukristuta kreyik runakuna mamankunata ayllunkunata yanapanankuna tiyan. Mana yanapashpankunaka Jesukristuta mana kreyik runakunamanta ashwan mana allita ruraykansapa. 9Kunanka yachachiyki ima laya viyudakunatami yanapashunchisapa nishpa. Sokta chunka ashwan watayukta kusanllawan kawsashka viyudakunata yanapanaykichi tiyan. 10Chay viyudata riksinanchikuna tiyan allita rurashpa kawsashkanta allita wawankunata wiwashkanta. Chay viyudata riksinanchikuna tiyan wasinpi maykan pasyaptin allita kushikushpa chaskishkanta, Jesukristuta kreyikmasinkunata kushikushpa yanapashkanta, sufrik runakunata yanapashkanta. Tukuy laya alli rurashkankunata kawashpanchikuna yanapananchikuna tiyan. 11Chaymanta paninchikuna viyuda shipashllara kaptinkuna ama paykunata akllaychu yanapanaykichipa. Paykunaka shipashllara kashpankunara ichara kikinkunapa munanankunallata ruranayashpa Jesukristumanta ashushpa kawsanayanmansapa. 12Paykuna Jesukristullata sirviyta almitishkankunawasha mana sirvinayaptinkuna Tata Dios kastigankasapa. 13Chay laya shipashllara viyuda killa likidu tukushpa wasin wasin purinsapa. Tukuy layata yachanayashpa sukta sukta yuyaypi purinsapa. Mana alli rimanata rimashpa kawsansapa. 14Chayrayku munani chay shipashllara viyuda paninchikuna kashkan kasaranankunapa. Munani wawayashpankuna chay wawankunata allita wiwanankunapa. Chashna allita rurashpa kawsaptinkuna mana ni pi yuyankasapachu. 15Suk paninchi viyudakuna manana Jesukristuta kreyinayashpana supayta kreyishpa kawsaykansapa. 16Suk paninchikunapa familyan viyuda tiyaptinka familyanlla mana nimata michashpa yanapanankuna tiyan. Paykuna allita yanapaptinkuna Jesukristuta kreyikmasinkuna manana yanapankasapanachu. Chaypina mana ni pi yanapak tiyaptin viyudakunata atipankasapa yanapayta. 17Alli yachachikuk ansianuykichi allita kamachishuptikichi sukaman kuyanaykichi tiyan. Tata Diospa rimananta allita yachachishuptikichi ashwan allita kuyashpa yanapanaykichi tiyan. 18Chayrayku Tata Dios rimananpi willawanchisapa: “Toroykichita trabajachishpaykichi mana bosalchashpa mikunanta yakunta kunaykichi tiyan.” Chaymanta willawanchisapa: “Suk runata trabajachishpaykichi chay trabajashkanpa pagaranaykichi tiyan.” 19Suk runa maykan yachachikuk ansianuta kanpi chatakuptin ama kreyiychu. Ichará llullakushpa chatakuykan. Ishkay kimsa runakuna idenllata willashuptinkunara chaypira kreyinayki tiyan. 20Ansianukuna mana allita rurashpa kawsaykaptinkuna tukuy Tata Diosta kreyikkunapa ñawpakninpi willanki amana mana allita rurashpa kawsanankunapa. Chashna chay ansianukunata willaptiki tukuy Jesukristuta kreyikmasikikuna manchakunkasapa mana allikunata rurayta. 21Kawawakninchi Tata Diospa ñawpakninpi Jesukristupa ñawpakninpi Tata Diospa aklladu angelkunapa ñawpakninkunapi allita willayki: Tukuy kay yachachikushkaynita tukuy runakunata pipish kaptin idenllata yachachiysapa. 22Suk wawkikita ansianu kananpa munashpayki allita yuyay allitachu manachu rurashpa kawsaykan nishpa. Mana allita rurashpa kawsaptinka ama akllaychu ansianu kananpa. Mana allita kawsaptinka tukuy llaktamasikikuna yuyashunkimansapa mana alli rurakmasin kanaykita. Ama yuyashunankunapa allita rurashpalla kawsay. 23Shunku nanaywan unkudulla kawsashpaykika ama yakullata upyaychu. Suk tipi vinutapish upyay nanayniki alliyananpa. 24Suk wawkinchikuna mana allita ruraptinkuna manara Tata Dios kastigaptinkunara kunanlla tukuy runakuna uchankunata yachansapa. Chaymanta suk wawkinchikuna pakallalla mana allita rurashpa kawsaptinkuna suk tiempu washanra yachanchisapa. 25Chashnashina suk wawkinchikuna allita rurashpa kawsaykaptinkuna kunanlla yachanchisapa. Suk wawkinchikuna alli ruranata ruraptinkuna manara yachanchisaparachu. Chashna pakallalla alli ruranata ruraptinkunapish suknin diya yachananchikuna tiyan.
Copyright
Learn More


text:
Devidapa kay estrategia ñannin rurasqanmi kaynata nichkan: Chay sinkachikuq kukamanta rurasqa pastillakunata, kutasqakunata, inyiksiyunkunata, ama mirannapaq, sapinmanta wañuchinanpaq, nispa. Hinallataq, ranti hatupipas mana rantinachu. Pim rantikuqpas kalsilmanmi yaykunman. Kay drogas nisqanta hatallispaqa mana allin kawsamanchu apawanchik. Kay sinkachikuqkunaqa pisi kawsayman, llakiman, ñakayman, utiq yuyayninchik chinkasqaman, wañuymanpasmi aysawanchik. Pachapas runa hinam llakikun, waqan, ñakakuntaq. Chayraykum kimsa siqipi, drogas chinkananpaq, sinkasqakuna allinyananpaq, kukapa qawanpi huk muhukunata tarpunanpaq ima, qillqasqam kachkan. Chaymi nichkan:
Huk ñiqi. Qullqi rurayta, allin kamachiyta, ayllupi sumaqlla kawsakuyta, pachanchikpas kanchiriqlla kawsakuyninta allinyachina, kawsarichina, mirarichina. Chaychiki warmi qarikuna, maqta pasñakuna, uchuy warmakuna allinlla llamkakunqa, ima pachanchikpas ñuqallanchikpaq kananpaq.
Iskay ñiqi. Wakin runakuna, kay drogas nisqanpi puriqkunaqa, rantikuqkunaqa, pastillapi mikuqkunaqa, upyaqkunaqa, fumaqkunaqa, juicio nisqanpim, llakipi hina purinqa, kalsilkamanpas yaykunqam. Chaymi sumaqta ama ñakayman yaykunapaq yachananchik, yuyaymanakuspa, chuyata hamutaspa. Chaypaqmi estadonchik yanapawasun, sumaq kawsaman apawasun.
kimsa ñiqi. Wakin llamkaqkunatam maskana kachkan, DEVIDA yanapananpaq, imayna drogaskunata, chinkachinanpaq. Kaypi hatallikuqkunata allinyachinanpaq, ayllukunapas kusisqalla kawsakunanpaq, iskuylakunapipas (yachay wasikunapipas) sumaqlla yachachiykuna kananpaq.


text:
Wata
Huk Wata nisqaqa huk tiksi muyup intita muyupasqanmi. Huk wataqa 365 (kimsa pachak suqta chunka pichqayuq), tawa p'atmayuq p'unchawniyuq, 12 (chunka iskayniyuq) killa pachayuq.
Trupiku nisqa wat'aqa 365,2422 p'unchawniyuqmi, chayqa yaqa 365 p'unchaw 6 urayuqmi. Chayrayku llapa tawa ñiqin wataqa 366 p'unchawniyuq wakllanwatam, wakin watakunataq 365 p'unchawniyuqmi. Griguryanu kalindaryupiqa wakllanwatallam 29 ñiqin hatun puquy killapi p'unchawniyuq.
Kaymi watap killankuna:
- Qhulla puquy killa icha Iniru (kastilla simipi: Enero)
- Hatun puquy killa icha Phiwriru (kastilla simipi: Febrero)
- Pawqar waray killa icha Marsu (kastilla simipi: Marzo)
- Ayriway killa icha Awril (kastilla simipi: Abril)
- Aymuray killa icha Mayukilla (kastilla simipi: Mayo)
- Inti raymi killa icha Hunyu (kastilla simipi: Junio)
- Anta situwa killa icha Hulyu (kastilla simipi: Julio)
- Chakra yapuy killa, Qhapaq situwa killa icha Awustu (kastilla simipi: Agosto)
- Tarpuy killa, Uma raymi killa icha Sitimri (kastilla simipi: Septiembre)
- Kantaray killa icha Uktuwri (kastilla simipi: Octubre)
- Ayamarq'a killa icha Nuwimri (kastilla simipi: Noviembre)
- Qhapaq raymi killa icha Disimri (kastilla simipi: Diciembre)
Kaypipas qhaway[llamk'apuy | pukyuta llamk'apuy]
- Qayna wata (Qanyan wata), Ura wata (el año pasado)
- Hamuq wata (Shamuk wata), Q'aya wata (próximo año)
- Inti wata (año solar)


text:
1Chaypinmi Cesarea marcachru cara Cornelio jutiyog runa. Payga cara pachrac Roma soldäducuna mandagmi. Payga lapan soldäduntin capäcura Italiapitam. 2Chay Cornelioga, juc casta runa cayarsi, cuyapäcugmi cara, jinaman Dios manchacugmi wayinchru lapan aylluntinsi. Payga mana imaynag runacunatam alisca yanapag, jinaman Dioswansi chaynuylam rimayag. 3Chaura juc tardim lastresnuy Cornelioga Diosta manacuyara. Jinarcurmi ricapurun Diospita shamusha juc ángel paycagman yaycuyagta. Jinarcurmi chay angelga “Cornelio” nirun. 4Niptin Cornelioga alisca manchacasham angelta rircärirga cay nin: “Munayniyog tayta, ¿imatatag munayanqui?” Niptinmi angelga cay nin: “Diosga mayasham manacuyniquita, nätan mana imaynagcuna yanapangaytas Diosga musyayanmi. 5Cananga cachray servigniquicunata Jope marcaman, Pedro nipäcungan Simonta pushapäcamunanpag. 6Payga gorpachacurayan garacunata curtig Simón jutiyog runapa wayinchrümi. Chayga cayan jatun gochra manyanchrümi. Paymi nishunqui imata ruranaypagsi” nin. 7Chaura ángel nä aywacuptinga Cornelioga gayarun ishcay servignintam, jinaman Diosta manchacug cuyapäcug soldäduntam. Chay soldädu cara Cornelio yupachicunanmi. 8Chay quima runancunata ángel lapan ninganta willaparcurga Jope marcatam cachrarun. 9Chaypitam warantinga chraupi junagnuy Jope marcaman chay quima runacuna nachrgarcayaptin, Pedroga jegarun wayi jananman Diosta manacunanpag. 10Chaychrümi alisca micanay charirun. Chaura micuyta camarircayangancamam Diosga Pedrota ricaparachin jana pacha quichrarayagta. 11Jinamanmi ricapurun juc jatun catanuy chruscun manyanpita watasha pay cayanganman uranpayämugta. 12Chay catachru canag Israel castacuna mana micapäcunan tucuy uywacunam, chruscun chraquinpa purigcunam, raprayogcunam, culebracunam, jinaman pampachru logaypa purigcunam. 13Chaura Pedroga mayarun jana pachapita cay nimugtam: “Pedro, sharcuy, cay uywacunata wanuchiy micunaypag”. 14Niptinmi Pedroga cay nin: “Manam Munayniyog tayta. Manam imaysi micurächu cay mana micuna ganra uywacunataga”. 15Chay niptinga yapaymi Diosga cay nin: “Noga ‘Micuy’ ningagtaga amam lutanpag ricanquimanchu”. 16Chaynuy rimaramun quima cutim. Chaypitaran chay jatun cataga lapan uywantin jana pachata cutircurura. 17Chaura Pedro chay ricanganpita mayacasha nirag cayaptilanmi, Cornelio cachracungan runacunaga tapupacur chrarärin chay wayi puncuman. 18Chaura chay wayichru yachragcunata gayarcurga tapurärin: “¿Caychrüchu gorpachacurayan Simón jutiyog, Pedro nipäcungan runa?” nirmi. 19Nätan Pedroga chay ricapunganman aliscam pinsiayara. Chaylam Santu Espirituga payta rimaparun cay nir: “Quima runam ashircayäshunqui. 20Sharcuy, yarpuy, jinaman paycunawan ayway mana mancharilar. Noga quiquïmi chay runacunata cachrarayämü” nir. 21Chaura Pedroga yargorcurmi Cornelio cachramungan runacunata cay nin: “Ashircayangay runaga nogam cayä. ¿Imapagtag munarcayämanqui?” 22Niptinga cay nirärinmi: “Tayta, aywarcayämü Roma soldäducunapa mandagnin Cornelio cachracarcämaptinmi. Payga Dios manchacugmi, jinaman ali rurag runam. Paytaga Israel castacuna ali runapagmi ricapäcun. Paytam ganyan Diospita shamusha ángel rimapasha wayinman gamta gayachishunaypag, jinaman gam rimangayta mayacur cäsucunanpag”. 23Chaura Pedroga chay quiman runacunatam yaycarachin, jinaman gorpacharun. Warantinmi ichaga paycunawan aywacun. Pedrowan aywapäcuratan chay Jopepita, ishcay quima Jesusman yupachicugcunas. 24Chaura warantin Cesareaman chrapäcunanpagga Cornelioga shuyarayänag aylluncunawanmi, jinaman cuyanacungan runacunawanmi. 25Chaura Pedro Corneliopa wayin puncuman chraruptinga, yargaramun Cornelioga chrasquicugmi. Jinarcurmi naupanman gongorpacuyun Diospa naupanchrünuy. 26Chaura Pedroga sharcarachin cay nirmi: “¡Sharcuy! ¡Ama chaynuy ruramaychu! Nogas gamnuy runalam cayä” nir. 27Chaura rimapa wayiman yaycurga tarirun achca runacuna goturarcayagtam. 28Chaura Pedroga cay ninmi: “Gamcuna musyapäcungaynuysi nogacuna Israel castaga, manam juc casta runacunawan gotucapäcüchu ni wayinmansi yaycapäcüchu. Nätan Diosga rimaparaman pi casta runacunatas alipa ricanäpagmi, jinaman paycunawan carga manam juchäcunquichu nirmi. 29Chaymi cachramungay runacunawan pasay-pacha aywaramü mana anagyälar, nätan cananga musyaytam munayä imapag gayachimangaytas”. 30Niptinmi Cornelioga cay nin: “Cananwanga nä chruscu junagmi cayan. Chica lastresnuymi cay wayïchru malagayar Diosta manacuyaptï naupächru ricacarun juc olgo, alisca shumag chipchipyag jacusha. 31Chaypitam cay niman: ‘Cornelio, Diosmi mayasha manacungayta, nätan musyayanmi mana imaynagcunata yanapayangaytas. 32Jinaman cachray servigniquicunata Jope marcaman Pedro nipäcungan Simonta pushapäcamunanpag. Payga gorpachacurayan jatun gochra manyanchru Simonpa wayinchrümi. Chay Simonga garacunatam curtin. Chaura chraramurmi nishunqui ima ruranaytas’ nimanmi. 33Chaymi cachracamurä pasay-pacha gamman. Nätan alitam rurarunqui aywaramur. Cananga caychru lapanchi goturayanchi Diospa naupanchrümi. Chaura nogacunapag Dios nishungayta lapantam mayacuyta munarcayä”. 34Cornelio niptin Pedroga cay ninmi: “Mayacamag runacuna: Cananmi ichaga shumag tantiarü Israel castas, juc casta runacunas Diospa naupanchru chaynuyla capäcunganta. 35Antis Diosga pi casta runacunapitas payta manchacugpitaga, jinaman alila ruragpitaga cushicunmi. 36Diosga naupalatam nogacuna Israel castata musyachipäcamasha Jesucristowan ali willapata, chayta cäsucur shumagla cawapäcunäpag. Pay Jesusmi cananga cayan lapan runapas Munayniyog Diosnin. 37Nätan gamcunaga shumagmi musyarcayanqui Bautizag Juan bautizanganpitarag Galileapita galayamur Judea ninganchru chay ali willapa willapacanganta. 38Chaytaga willapacura Nazaret marcapita Jesusmi. Paytam Diosga Santu Espiritupa munayninman chrurasha munayniyog cananpag. Chaymi payga alicunata rurayar purira, jinaman lutan espiritucunatas runacunapita gargoyar. Chaynuy rurara Dios paywan captinmi. 39Nogacunam capäcü Jesús lapan rurangancunata ricagcuna, Judeachrüsi Jerusalenchrüsi. Ricapäcurätan runacuna Jesusta cruzchru clävaypa wanuchipäcungantas. 40Paytam Diosga cawacarachimura wanunganpita quima junagta. Nä cawarachimuptinga nogacunalawanmi cara, 41manam lapan runacunawanchu. Nogacunatam Diosga acrapäcamasha unaypita-pacha Jesús cawacaramuptin paywan capäcunäpag. Nogacunam cawacaramuptinsi paywanga micapäcuräsi, jinaman upyapäcuräsi. 42Paymi cachrapäcamasha paypita willapacurcänäpag, jinaman cachrapäcamashatan wanushacunapas, cawayagcunapas pay fiyisnin cananpag Dios chruranganta willapacurcänäpagsi. 43Chay Jesuspitaga mas naupalapitam Diospa willacugnincunas lapan rimapäcura: ‘Payman yupachicugcunaga pi maysi juchancunapita perdonasham canga’ ”. 44Chay nir Pedro mana rimaytas ushaptilanmi chay lapan mayacurcayag runacunaga mayänipita ricacarärin Santu Espiritupa munayninchru. 45Chauraga Santu Espíritu chay juc casta runacunata juc rimaychru rimachigta, jinaman Dios alawagta ricarärirga Jopepita Pedrowan aywamug Israel casta señalächicusha runacunaga mayacasham cay nipäcura: 46“Cay juc casta runacunamansi Diosga cachramunagtag Santu Espiritutaga”. 47Nipäcuptinmi Pedroga cay nin: “Diosga cay runacunaman cachraramun Santu Espirituta noganchimannuymi. Chauraga manam pisi paycunataga ‘Ama bautizächicurcaychu’ ninmanchu”. 48Chaypitam Pedroga mandarun Jesús ningannuy bautizacurcänanpag. Nätan paycunaga Pedrota ishcay quima junaglas “Cayushunragnar” nipäcuram.
Copyright
Learn More


text:
Yuyaykuna OneNote kaqpi imayna kananta ruwanku
Sasa Evernote kaqmanta OneNote kaqman kuyuy chaymanta huchuy willakuykunayki llapa dispositivokunapi tupachiy, mana qullqiyuqwan. Imayna qhawachiy
Ñanniyki paqarichiy
¿Allin yuyaykuna servilletakuknapi chaymanta sapaq huchuy qillqakunapi siqichankichu? ¿Chiqa aswan hunt'asqa imayna kananiyki kanchu? OneNote qamta tarisqan imataq ñan yuyaykunayki imayna kananki. Mana qullqiyuq imayna kananwan qillqanawan rapipi qillqay, makiwan qillqay utaq siqiy. Webmanta rikchaypa yuyaykunanman maskay chaymanta kuchuy.
Wakin runawan yanapakuy
Qutuyki yuyayta pachak watakunamanta tiyachkan. Aylluyki menuta hatun huñunakuypaq planeachkan. Kikin rapipi kay chaymanta tupachiy maypipaq kanki.
Tullpuwan yuyay
Kanña. Takyachiy. Siqiy. Huk qillqana utaq rukana llamkanalla munasqanki. Makiwan huchuy willakuykunata ruway chaymanta kaykunawan tikray asqan qhipaman qillqata qillqasqan. Kancharichiy imataq chaniyuq chanymanta yuyaykunata llimpikunawan utaq imaya kananwan ruway.
Maypipas yaykuy
Huchuy willakuyta ruway. Sasa winasqaykiwan maypipas kanki huqharipaypaq. Apaykachana computadoraykipi qallariy chanta huchuy willakuykunata telefonopi kunanchay. OneNote wakin dispositivopi utaq plataformapi llamkan.
-
Windows
-
Apple
-
Android
-
Web
Allin Office kaqwan
OneNote huk intigrantita Office ayllumanta pitaq yachasqankiña. Imayna kanan huchuy willakuykuna chusukunawan Outlook correo electronicomanta qharastasqan, utaq huk Excel tawalawan tupachisqan. Aswan ruwasqaña llapawan tariy munasqa Office llamkanakunayki llapawan llamkachkanku.
Aulapi tinkiy
Llapa yachakuqkuna huk yanapakuspa kampupi apamuy utaq sapalla yanapakuy sapanchasqa yachaykunapaq blockunapi quy. Chaymanta mana aswan imprimisqa qillqakuna kanchu. Leccionkunata kamachiyta atikuni chaymanta ruwanakuna huk chawpi winasqa ñawiriywasimanta achuray.
Huchuy qillqata Aulapaq Tariy


text:
1Santu Espiritumi tantyasimansi guepacunataga waquin runacuna Jesucristuta chasquicurcurpis lutan yachasicogcunata chasquipäyänanpä cayashganta. Say lutan yachasicogcunaga Satanás munashgantami yachasiyangapä. 2Paycunaga lulacuyashpanmi ishcay cära cayanga. Saymi lutancunata yachasirpis paycunataga imapis gocuyangasu. 3Canan wisanpis lutan yachasicogcuna yachaycäsiyan majayog cay mana ali cashgantami. Saynöpis yachaycäsiyan waquin cag micuycunata mana micuyänanpämi. Saycuna mana ali cashganta paycuna niyaptinpis Tayta Diosninsi camashgancunaga lapanpis alimi caycan. Saymi lapan micuycunapis ali caycan Jesucristuman yäracogcuna agradëcicur micuyänanpä. Majayog caypis Tayta Diosninsipitarämi caycan. Sayno caycaptenga manacagman ama churashunsu. 5Tayta Diosninsipa palabranchöpis nicämansi micuycunapis y majayog caypis ali cashgantami. 6Cay cartacho guelgashgäcunata waugui-panicunata yachasiy. Saynöpis Jesucristupa wilacuyninta imaypis yachacuy. Saynöpami Jesucristo munashganno ali yachasicog canquipä. 7Ama chasquipaysu runacuna lutanta yachasishgancunataga. Lutan yachasicuyta chasquicunayquipa trucanga Tayta Diosninsi munashganno waran waran caway. 8Tayta Diosninsi munashganno cawayga más alimi caycan fïsicata rurashgansipitapis. Física rurayga cay pasacho cawashgansiyaglami ali caycan. Tayta Diosninsi munashganno cawaymi isanga cay pasacho y gloriachöpis ali cawanansipä caycan. 9Say yäsishgäcunata lapan runacunapis chasquicuyaptenga alimi canga. 10Tayta Diosninsi munashganno caway lapanpitapis más ali cashganta musyarmi imano nacarpis pay munashganno imaypis cawaycansi. Saymi may-saychöpis wilacuyninta wilacuycansi Jesucristuta pï-maypis chasquicuyänanpä. Payta chasquicuyaptenga pï-maytapis Tayta Diosninsi salvangami. 11Cay nishgäcunata mana gongaypa lapan runacunata yachasiy. 12“Magtalarä caycar ¿imanöpatä Timoteo yachasimäshun?” nir runacuna niyaptinpis ali shimilayquipa pï-maytapis parlapay. Saynöpis mana jusalicuypa caway, runa mayiquita cuyapay y Tayta Diosninsiman imaypis yäracuy. Sayno cawaptiquimi yäracog mayinsicuna ricacur tantyacuyangapä paycunapis Dios munashganno cawayänanpä. 13Chämushgäyag Tayta Diosninsipa palabranta waugui-panicunata liyipanqui, yachasinqui y shacyäsinqui pay munashganno cawayänanpä. 14Ali wilacuyta wilacunayquipä Santu Espiritupita habilidäta chasquish caycarga imaypis wilacuy. Say habilidäta chasquishgayquitaga Santu Espiritumi mayor wauguicunata tantyasergan. Saymi umayquiman maquinta churaycur gampä Tayta Diosta manacuyargan wilacur purinayquipä. 15Say yäsishgäcunata lapanta mana gongaypa imaypis ruray. Yäsishgänöla ali cawashgayquita ricashushpayquimi runacuna tantyayanga Tayta Diosninsi munashganno cawaycashgayquita. 16Cuidä jusalicunquiman. Saynöpis cuidä lutanta yachasinquiman. Rasun caglata yachasir Tayta Diosninsi munashgannöla imaypis caway. Sayno cawashpayquimi quiquiquipis y yachasishgayquicunata chasquicogcunapis Tayta Diosninsipa naupanman chäyanquipä.
Copyright
Learn More


text:
1¡Señor Diosmi kamachikushan! Llaqtakuna khatatatachun. Payqa querubinkuna patapin tiyashan, hallp'a pacha kuyurichun. 2Sión orqopi Señor Diosqa Ancha Hatunmi, tukuy suyukunatan kamachishan. 3Hatun manchana sutinta yupaychachunku. ¡Payqa ch'uyan! 4Qanmi atiyniyoq reyqa kanki, chaninchayta munakuqmi kanki, qanmi kuskachayta paqarichirqanki, qanmi Jacobpa wawankuna ukhupi kuskacharqanki, chanincharqanki. 5¡Diosninchis Señor Diosta hatunchaychis, ñawpaqenman k'umuykukuychis! ¡Payqa ch'uyan! 6Moiseswan Aaronwanmi sacerdotenkuna karqan, Samuelmi Señor Diosmanta mañakuq karqan. Señor Diosmanmi waqyakuqku, paytaq paykunata uyarimuq. 7Sayashaq phuyu ukhumantan Diosqa paykunaman rimaq, paykunataq kamachikusqankunatapas hunt'aqku, paykunaman qosqan kamachikuy simitapas kasuqku. 8Diosniyku, Señor Dios, qanmi paykunata uyarimuq kanki. Huchanku pampachaykuq Diosmi kanki, ichaqa huchallikusqankumantapas muchuchiqmi kanki. 9Diosninchis Señor Diosta hatunchaychis, ch'uya orqonman k'umuykukuychis. ¡Señor Diosninchisqa ch'uyan!
Copyright
Learn More